open-index/open-wikipedia-markdown huggingface dataset:
પ્રાણજીવન મહેતા

**પ્રાણજીવનદાસ જગજીવનદાસ મહેતા** (૧૮૬૪ – ૩ ઓગસ્ટ ૧૯૩૨) મુંબઈમાં જન્મેલા ચિકિત્સક, વકીલ અને ઝવેરી હતા, જેઓ બર્મામાં સ્થાયી થયા હતા. તેઓ મહાત્મા ગાંધીના ગાઢ મિત્ર હતા, તેમણે ગાંધીજીને ઇંગ્લેન્ડમાં મદદ કરી હતી, તેમને દક્ષિણ આફ્રિકાથી ભારત પાછા ફરવામાં મદદ કરી હતી અને તેમને પ્રાયોજિત કર્યા હતા. તેમણે ગાંધીજીને હિંદ સ્વરાજમાં ભારત વિશેની તેમની કલ્પનાને સમજવામાં અને સ્પષ્ટ કરવામાં પણ મદદ કરી હતી, જે મુખ્યત્વે મહેતા (જેને "વાચક" તરીકે દર્શાવવામાં આવે છે) માટે લખવામાં આવી હતી. ગાંધીજીને મહાત્મા તરીકે ઉપાધિ આપવામાં આવી તેના પહેલાં ૧૯૦૯માં તેમણે ગોખલેને એક પત્ર લખીને ગાંધીજીને એક મહાત્મા (એક મહાન આત્મા) તરીકે માન્યતા આપી હતી.

## જીવન અને કાર્ય 
મૂળ ગુજરાતના કાઠિયાવાડી શ્રીમંત જૈન વેપારી પરિવારમાં જન્મેલા મહેતાનો જન્મ મોરબીમાં થયો હતો. તેઓ ચાર ભાઈઓમાં સૌથી નાના હતા. મોટા ભાઈ, રેવાશંકર "ઝવેરી" જગજીવન મહેતા, મોરબીના રાજાના પ્રતિષ્ઠિત વકીલ હતા, તેમણે પાછળથી કલ્પાદેવીમાં ઝવેરાતની દુકાન શરૂ કરી. મોરબી અને રાજકોટમાં અભ્યાસ કર્યા બાદ પ્રાણજીવન ગ્રાન્ટ મેડિકલ કોલેજમાં ગયા અને ૧૮૮૬માં ગોલ્ડ મેડલ સાથે એલએમએસની પદવી મેળવી. રાજ્યની શિષ્યવૃત્તિ સાથે તેઓ ૧૮૮૭માં યુનિવર્સિટી ઓફ બ્રસેલ્સ ગયા અને ૧૮૮૯માં શસ્ત્રક્રિયામાં વિશેષતા ધરાવતા એમડીની પદવી મેળવી. તે જ સમયે, તેમણે કાયદાનો અભ્યાસ કર્યો અને ૧૮૯૦ માં લંડનના મિડલ ટેમ્પલના બારમાં બોલાવવામાં આવ્યા. તે ભારત પાછા ફર્યા અને ઇડર સ્ટેટના મેડિકલ ઓફિસર બનતા પહેલા તે એક ખાનગી ચિકિત્સક હતા. જ્યારે તેઓ લંડનમાં મિડલ ટેમ્પલ માટે અભ્યાસ કરી રહ્યા હતા ત્યારે મોહનદાસ ગાંધીને તેમના વિશે સાંભળવા મળ્યું હતું અને સપ્ટેમ્બર ૧૮૮૮માં બંનેની પહેલી મુલાકાત થઈ હતી.

૧૮૯૯માં મહેતા રંગૂન ગયા, જ્યાં તેઓ મગનલાલ પ્રાણજીવન એન્ડ કંપનીના કૌટુંબિક હીરાના વ્યવસાયમાં જોડાયા, ૧૮૯૩માં તેઓ દક્ષિણ આફ્રિકા ગયા. મહેતા બર્મીઝ રાષ્ટ્રવાદીઓ, અને હિન્દુ સોશિયલ ક્લબ, બર્મા પ્રાંતીય કોંગ્રેસ સમિતિ જેવી અસંખ્ય સામાજિક પ્રવૃત્તિઓ સાથે સંકળાયેલા હતા અને વી. મદનજીત દ્વારા સંપાદિત એંગ્લો-ગુજરાતી અખબાર યુનાઇટેડ બર્માના સ્થાપક હતા, જેમણે અગાઉ ડરબનમાંથી ઇન્ડિયન ઓપિનિયન પ્રકાશિત કર્યું હતું. મહેતા અને ગાંધી વચ્ચે ઘણો પત્રવ્યવહાર થતો હતો, પરંતુ મહેતાએ ગાંધીને સૂચના આપી હતી કે એકવાર તેમના પત્રો વાંચી લેવામાં આવે પછી તેનો નાશ કરવામાં આવે, જેના કારણે રેકોર્ડનો અભાવ જોવા મળે છે. ગાંધીએ ૧૯૨૯ માં બર્માની મુલાકાત લીધી હતી અને શ્રેડાગોન પેગોડા નજીક મહેતાના ઘરે રોકાયા હતા. ગાંધી મહેતાને બૌદ્ધિક મહાન માનતા હતા અને મહેતાએ જ ગાંધીજીનો પરિચય તેમના પ્રાથમિક આધ્યાત્મિક માર્ગદર્શક શ્રીમદ્ રાજચંદ્ર સાથે કરાવ્યો હતો, જેમને ગાંધીજીએ તેમની આત્મકથામાં તેમના પ્રાથમિક પ્રભાવોમાંના એક તરીકે દર્શાવ્યા છે. મહેતાએ જ ટોલ્સ્ટોયના લખાણોથી ગાંધીજીનો પરિચય કરાવ્યો હતો.

મહેતા રસીકરણ વિરોધી હતા અને તેમણે ૧૮૯૯માં લખ્યું હતું કે શીતળા સામેના રક્ષણમાં સ્વચ્છતાની વધુ જરૂર છે. તેમણે ફરીથી બર્મામાં ઇમિગ્રન્ટ્સના રસીકરણનો વિરોધ કર્યો.

## સંદર્ભ 
## પૂરક વાંચન 
* 

## બાહ્ય કડીઓ 
* બર્મા અને ભારત વચ્ચે મુસાફરી કરતા ડેક મુસાફરોને પડતી અગવડતા અને મુશ્કેલીના આક્ષેપોની તપાસ માટે નિમાયેલી સમિતિનો અહેવાલ (1918)
* ૩૦-જાન્યુઆરી-૨૦૧૪ના રોજ નેહરુ મેમોરિયલ આર્કાઇવ્સમાં પ્રો. એસ. આર. મેહરોત્રા દ્વારા પી. જે. મહેતા પર વાર્તાલાપ 

શ્રેણી:૧૮૬૪માં જન્મ
શ્રેણી:૧૯૩૨માં મૃત્યુ
ખુસરો બાગ

**ખુસરો બાગ** ભારત દેશના પ્રયાગરાજ શહેરના પ્રયાગરાજ જંક્શન રેલવે સ્ટેશનની નજીક મુહલ્લા ખુલદાબાદમાં એક વિશાળ દીવાલોથી ઘેરાયેલો બગીચો અને કબ્રસ્તાન સંકુલ છે. ચાલીસ એકરમાં પથરાયેલો આ બગીચો અકબરના કિલ્લાથી લગભગ ૬ કિ.મી. દૂર આવેલો છે અને ચતુષ્કોણ જેવો આકાર ધરાવે છે.

તે રાષ્ટ્રીય મહત્વના ભારતીય સ્થાપત્ય તરીકે સૂચિબદ્ધ છે.

તેમાં ૪ કબરોનો સમાવેશ થાય છે:
* શાહ બેગમ (જન્મ: મનભાવતી બાઈ) (અ. ૧૬૦૪), જહાંગીરની પત્ની અને રાજા ભગવંતદાસની પુત્રી તથા ખુસરો મિર્ઝા (અ. ૧૬૨૨)ની માતા
* ખુસરો મિર્ઝા, જહાંગીરનો સૌથી મોટો પુત્ર અને થોડા સમય માટે મુઘલ સિંહાસનનો વારસદાર
* નિઠાર બેગમ (જન્મ: સુલતાન-ઉન-નિસા) (અ. ૧૬૪૬), ખુસરો મિર્ઝાની બહેન અને જહાંગીરની પુત્રી
* બીબી તમોલાનની કબર

બેગમની બાજુમાં ખુસરોની બહેન નિઠારની કબર આવેલી છે. સ્થાપત્યની દ્રષ્ટિએ, આ ત્રણેયમાં તે સૌથી વિસ્તૃત છે. તે એક ઊંચા મંચ પર સ્થિત છે અને છીપ કમાન ભાતને દર્શાવતા ફલકથી શણગારેલું છે. સ્તંભો સાથે જોડાયેલા ઓરડાઓની છતને સમકેન્દ્રી વર્તુળોમાં તારાઓથી વિસ્તૃત રીતે દોરવામાં આવી છે. મધ્ય ખંડની દિવાલો પર પર્શિયન સાયપ્રસ, વાઇન વેસલ, ફૂલો અને છોડને દર્શાવતી ફૂલોની સજાવટ છે.

૧૮૫૭ના વિપ્લવ દરમિયાન ખુસરો બાગ મૌલવી લિયાકત અલીના નેતૃત્વ હેઠળ સિપાહીઓનું વડું મથક બન્યો હતો, જેમણે સ્વતંત્ર થયેલા અલ્હાબાદના રાજ્યપાલ તરીકેની જવાબદારી સંભાળી હતી. જોકે, અલ્હાબાદમાં વિપ્લવને ઝડપથી કચડી નાખવામાં આવ્યો હતો અને ખુશરો બાગને અંગ્રેજોએ બે અઠવાડિયામાં ફરીથી પોતાના કબજામાં લઈ લીધો હતો.

## ચિત્રવીથિ

File:Allahabad, Khusru bagh, Bibi Tamolan tomb.jpg|બીબી તમોલાનની કબર
File:Khusru Bagh 7.JPG|નિઠાર અને ખુસરોની કબર
File:Allahabad, Khusru bagh, Nithar tomb interior (1) 2015-11-12.jpg|નિઠારની કબરનો આંતરિક ભાગ
File:Allahabad, Khusru bagh, Shah Begum tomb 2015-11-12.jpg|શાહ બેગમની કબર
File:Khusru Bagh, Allahabad, 1870s.jpg|*સુલતાન બેગમ* , *નિઠાર બેગમ* અને *ખુસરો* ની કબરો; ખુસરુ બાગ ૧૮૭૦ના દાયકાની એક તસવીર.
File:Mausoleum in the Khusrau Bagh, near Allahabad, Uttar Pradesh Wellcome V0050481.jpg|થોમસ ડેનિયલ દ્વારા રંગીન એક્વાટિન્ટ, ૧૭૯૬

## સંદર્ભ
## બાહ્ય કડીઓ 
* ખુસરો બાગના બાંધકામ અને સ્વાગત (સમકાલીન અને આધુનિક બંને દ્રષ્ટિકોણથી)ને લગતા મુખ્ય મુદ્દાઓ
* ખુસરો બાગ ઉપેક્ષાને કારણે ધીમી ગતિએ મૃત્યુ પામી રહ્યો છે, વિનોદ ખનાલ, ધ ટાઇમ્સ ઓફ ઇન્ડિયા ૨૬ જૂન ૨૦૧૪

શ્રેણી:સ્થાપત્ય
ગગનવિહારી લલ્લુભાઈ મહેતા

**ગગનવિહારી લલ્લુભાઈ મહેતા** (૧૯૦૦-૧૯૭૪) ૧૯૫૨થી ૧૯૫૮ સુધી અમેરિકામાં ભારતના રાજદૂત હતા.

## જીવન 
તેમનો જન્મ લલ્લુભાઈ શામળદાસ અને સત્યવતીને ત્યાં ૧૫ એપ્રિલ, ૧૯૦૦ના રોજ અમદાવાદ, ગુજરાત ખાતે થયો હતો. તેમના પિતા ભાવનગરના શ્રીમંત ઉમરાવ અને મહેસૂલ કમિશનર હતા. તેમણે ૧૯૭૧માં ન્યૂ ઇંગ્લિશ સ્કૂલ, મુંબઈ ખાતેથી મેટ્રિક પાસ કર્યું અને એલ્ફિન્સ્ટન કોલેજમાં ઇતિહાસ અને અર્થશાસ્ત્ર વિષય સાથે બી.એ. પાસ કર્યું અને ત્યારબાદ લંડન સ્કૂલ ઓફ ઇકોનોમિક્સમાં જોડાયા. નાદુરસ્ત તબિયતને કારણે તેઓ લંડનમાં અભ્યાસ અધૂરો છોડીને મુંબઈ પરત ફર્યા હતા. તેમણે સિંધિયા સ્ટીમશીપ નેવિગેટ કંપની માટે કામ કરતા પહેલા ૧૯૨૩ થી ૧૯૨૫ સુધી *બોમ્બે ક્રોનિકલ*ના સહાયક સંપાદક તરીકે કામ કર્યું હતું.

મહેતાને ૧૯૫૯માં પદ્મવિભૂષણથી નવાજવામાં આવ્યા હતા.

## પુસ્તકો 
### ગુજરાતી 
* 'આકાશનાં પુષ્પો'
* 'અવળી ગંગા'
### અંગ્રેજી 
* 'ધ કૉન્શિયન્સ ઑવ્ ઍ નેશન'; 
* 'સ્ટડીઝ ઇન ગાંધીઝમ';
* 'ફ્રૉમ રાગ અગલ્સ';
* 'પરવર્સિટિઝ'
* 'અન્ડરસ્ટૅન્ડિંગ ઇન્ડિયા'

## સંદર્ભ 
## બાહ્ય કડી 
* 

શ્રેણી:૧૯૦૦માં જન્મ
શ્રેણી:૧૯૭૪માં મૃત્યુ
શ્રેણી:પદ્મવિભૂષણ પુરસ્કાર વિજેતાઓ
લાલ બાલ પાલ

, મુંબઈના બાલ ગંગાધર તિલક અને બંગાળના બિપિનચંદ્ર પાલની ત્રિપુટી લાલ બાલ પાલ તરીકે જાણીતી હતી, તેમણે ભારતીય સ્વતંત્રતા ચળવળના રાજકીય વાર્તાલાપને બદલી નાખ્યો હતો.]]

**લાલ બાલ પાલ** (લાલા લાજપતરાય, બાલ ગંગાધર તિલક અને બિપિનચંદ્ર પાલ) ૨૦મી સદીની શરૂઆતમાં, ૧૯૦૬થી ૧૯૧૮ સુધી, બ્રિટિશ ભારતમાં મુખર રાષ્ટ્રવાદીઓની એક ત્રિપુટી હતી. તેઓએ સ્વદેશી ચળવળની હિમાયત કરી હતી જેમાં ૧૯૦૫ માં શરૂ થયેલી બંગાળમાં ભાગલા વિરોધી ચળવળ દરમિયાન ૧૯૦૭માં તમામ આયાતી વસ્તુઓનો બહિષ્કાર અને ભારતીય બનાવટની ચીજવસ્તુઓના ઉપયોગનો સમાવેશ થતો હતો.

ઓગણીસમી સદીના અંતિમ વરસો દરમિયાન કેટલાક હિંદી બૌદ્ધિકોમાં આમૂલ સંવેદના પ્રગટ થતી જોવા મળી. આ સ્થિતિ ૧૯૦૫માં સ્વદેશી ચળવળ સાથે અખિલ ભારતીય રાષ્ટ્રીય સ્તર પર ઊભરી આવી હતી. સ્વદેશી ચળવળને સામાન્ય રીતે "આત્મનિર્ભરતા" તરીકે રજૂ કરવામાં આવે છે.

લાલ બાલ પાલે બંગાળના ભાગલાના વિરોધમાં દેશભરમાં ભારતીયોને સંગઠિત કર્યા હતા.  બંગાળમાં શરૂ થયેલા દેખાવો, હડતાલો અને બ્રિટીશ માલનો બહિષ્કાર ટૂંક સમયમાં જ બ્રિટીશ રાજ સામેના વ્યાપક વિરોધમાં દેશના અન્ય પ્રદેશોમાં પણ ફેલાઈ ગયા હતા.

રાષ્ટ્રવાદી ચળવળ તેના મુખ્ય નેતા બાલ ગંગાધર તિલકની ધરપકડ અને બિપિનચંદ્ર પાલ અને અરવિંદ ઘોષની સક્રિય રાજકારણમાંથી નિવૃત્તિ સાથે ધીમે ધીમે મંદ પડી ગઈ.

## સંદર્ભ
શ્રેણી:ભારતનો સ્વાતંત્ર્ય સંગ્રામ
નિરાંત ક્રોસરોડ મેટ્રો સ્ટેશન

**નિરાંત ક્રોસ રોડ** એ ભારતના અમદાવાદ અમદાવાદ મેટ્રો બ્લુ લાઇનના પૂર્વ-પશ્ચિમ કોરિડોર પરનું ઉપલા સ્તરે આવેલું મેટ્રો સ્ટેશન છે. આ મેટ્રો સ્ટેશનમાં મુખ્ય **અવધ પ્રાઈડ** શોપિંગ કોમ્પ્લેક્સ, વેદ આર્કેડ મોલ, મ્યુનિસિપાલિટી ગાર્ડન (વસ્ત્રાલ) અને અર્પણ વિદ્યા સંકુલ (વસ્ત્રાલ શાળા) નો સમાવેશ થયેલો છે. આ મેટ્રો સ્ટેશન ૪ માર્ચ ૨૦૧૯ના દિવસે જાહેર જનતા માટે ખોલવામાં આવ્યું હતું.

## સ્ટેશન લેઆઉટ 
## પ્રવેશ/નિકાસ 
## આ પણ જુઓ 
* અમદાવાદ મેટ્રો સ્ટેશનોની યાદી
* ભારતમાં ઝડપી પરિવહન

## સંદર્ભો 
## બાહ્ય કડીઓ 
* 
* 
શ્રેણી:Infobox mapframe without OSM relation ID on Wikidata
શ્રેણી:Coordinates on Wikidata
લલ્લુભાઈ શામળદાસ

**સર લલ્લુભાઈ શામળદાસ મહેતા** (૧૪ ઑક્ટોબર, ૧૮૬૩ – ૧૪ ઑક્ટોબર, ૧૯૩૬) ભાવનગર રાજ્યના મહારાજાના દરબારમાં ૧૮ વર્ષની ઉંમરથી જ શ્રીમંત ઉમરાવવર્ગ અને મહેસૂલ કમિશનર હતા. તેઓ પશ્ચિમ ભારતમાં અસંખ્ય ઉદ્યોગોની સ્થાપનામાં ખાસ કરીને વહાણવટા ઉદ્યોગમાં સંકળાયેલા હતા. તેમણે સહકારી ચળવળમાં રસ લીધો હતો અને સ્વદેશી લીગના અધ્યક્ષ હતા અને ભારતમાં સહકારી ચળવળના પિતા તરીકે ઓળખાય છે. ભાવનગરની શામળદાસ કોલેજની સ્થાપના ભાવનગર રાજ્યના મહારાજા તખ્તસિંહજીએ તેમના પિતાની સ્મૃતિમાં કરી હતી. તેમણે રાષ્ટ્રીય રાજકારણમાં પણ રસ લીધો હતો અને તે સમયના નેતાઓ સાથે સંકળાયેલા હતા.

## જીવન અને કાર્ય 
લલ્લુભાઈનો જન્મ સૌરાષ્ટ્રના ભાવનગરમાં થયો હતો. તેમના પિતા શામળદાસ ભાવનગર રાજ્યમાં મુખ્ય ન્યાયાધીશ અને દિવાન હતા. આ પદ તેમના દાદા પરમાનંદદાસ મહેતાએ પણ ૧૮૨૮ થી ૧૮૭૭ સુધી સંભાળ્યું હતું. ઉમરાવવર્ગમાં જન્મેલા તેઓ ભાવનગરના મહારાજા માટે કામ કરતા પહેલા ભાવનગરમાં અને ત્યારબાદ એલ્ફિન્સ્ટન કોલેજમાં અભ્યાસ કરવા ગયા હતા. તેમણે ૧૮૮૪માં ભોળાનાથ સારાભાઈની પૌત્રી સત્યવતી સાથે લગ્ન કર્યા. ૧૮૮૪માં તેઓ મહેસૂલ કમિશનર બન્યા. ૧૯૨૬માં તેમણે સિંધિયા સ્ટીમ નેવિગેશન કંપની માટે જહાજોનું આયોજન કરવા માટે ઇંગ્લેન્ડની મુલાકાત લીધી હતી. આ કંપની તેમણે વાલચંદ હીરાચંદ અને નરોત્તમ મોરારજી સાથે મળીને વિકસાવી હતી. તેઓ ૧૯૩૩માં જાપાન પણ ગયા હતા, જેના વિશે તેમણે એક પુસ્તક લખ્યું હતું, "માય ઇમ્પ્રેશન્સ ઓફ જાપાન". તેમણે એક મિલની સ્થાપના કરી હતી. તથા ટાટા આયર્ન એન્ડ સ્ટીલ કંપની, ટાટા હાઇડ્રો એન્ડ એડવાન્સ મિલ્સના નિર્દેશક તરીકે સેવા આપી હતી. તેઓ ભારતીય સહકારી ચળવળના પિતા માનવામાં આવે છે, જે તેમના સૌથી મોટા પુત્ર, વૈકુંઠ મહેતા દ્વારા આગળ ધપાવવામાં આવી હતી. લલ્લુભાઈ જીવન વીમા, સિમેન્ટ અને ખાંડ ઉદ્યોગોના પ્રણેતા પણ હતા. તેમને ૧૯૧૪ માં સીઆઈઇ (CIE) બનાવવામાં આવ્યા હતા અને ૧૯૨૬ માં લંડનના બકિંગહામ પેલેસમાં રાજા જ્યોર્જ પાંચમા દ્વારા તેમને નાઈટની પદવી આપવામાં આવી હતી. તેમના પુત્રો - વૈકુંઠ, જ્યોતેન્દ્ર અને ગગનવિહારી સાથે મળીને તેમણે સહકારી બેંકિંગ, વીમા અને અર્થતંત્રનો પાયો નાખ્યો હતો.

## સંદર્ભ 
## બાહ્ય કડી 
* 
* "માય ઇમ્પ્રેશન્સ ઓફ જાપાન" (૧૯૩૩)

શ્રેણી:૧૮૬૩માં જન્મ
શ્રેણી:૧૯૩૬માં મૃત્યુ
ઝમકુડી

**ઝમકુડી** એ ૨૦૨૪ની ગુજરાતી હોરર કોમેડી ડ્રામા ફિલ્મ છે, જેનું નિર્દેશન ઉમંગ વ્યાસ દ્વારા કરવામાં આવ્યું છે અને હીથ ભટ્ટ દ્વારા લખવામાં આવ્યું છે. તેમાં માનસી પારેખ, વિરાજ ઘેલાણી, સંજય ગોરડિયા, ઓજસ રાવલ, ચેતન દહિયા અને અન્ય કલાકારો છે. આ ફિલ્મનું નિર્માણ પાર્થિવ ગોહિલ અને માનસી પારેખે કર્યું છે અને સહ નિર્માતા ધવલ ઠક્કર છે. આ ફિલ્મનું વિતરણ રૂપમ એન્ટરટેઈનમેન્ટ દ્વારા કરવામાં આવ્યું છે.

## કથાનક 
જ્યારે આખા ગુજરાતમાં નવરાત્રીની ઉજવણીમાં થઈ રહી હોય ત્યારે રાણીવાડા ગામ અંધકારમાં ગરકાવ થઈ જાય છે કેમકે ગામને ઝમકુડી નામની ચુડેલના શાપના કારણે નવરાત્રીનો ઉત્સવ મનાવવા પર પાબંદી છે. પરંતુ કોઈક આ નવરત્રી નહીં ઉજવવાનો નિયમ તોડે છે અને પરિણામે ભયાનક ઘટનાઓ ઘટવાનું ચાલુ થઈ જાય છે. ગામનો જ દિકરો બાબલો જે હવે શહેરમાં રિઅલ એસ્ટેટ એજન્ટ છે તેને પાછો બોલાવવામાં આવે છે કેમકે તેની પાસે અવનવા કિમિયા છે અને વિદેશમાં સ્થાયી થઈ ગયેલી રાજવી પરિવારની વારસદાર કુમુદ પણ ચુડેલના શાપનો સામનો સામનો કરવા માટે પાછી ફરે છે. શું તે બન્ને રહસ્ય ઉકેલી શકશે? શું તેઓ રાણીવાડા ગામને ઝમકુડીના શાપમાંથી મુક્તિ અપાવી શકશે?

## કલાકારો 
* માનસી પારેખ
* વિરાજ ઘેલાણી
* સંજય ગોરડિયા
* ઓજસ રાવલ
* ચેતન દહિયા
* કૃણાલ પંડિત
* જયેશ મોરે
* નિસર્ગ ત્રિવેદી
* ભાવિની જાની
* સંજય ગલસર
* ભૌમિક આહિર
* હેતલ મોદી
* હેમાંગ બારોટ
* પાર્થ નાયર
* રાજલ પુજારા
* હેલી ઠક્કર 

## નિર્માણ 
ફિલ્મનું શૂટિંગ ગોંડલના એક મહેલ સહિત ગુજરાતના વિવિધ સ્થળોએ થયું હતું. ફિલ્મનું સંગીત ટિપ્સ ઈન્ડસ્ટ્રીઝે હસ્તગત કર્યું છે. 

આ વિરાજ ઘેલાણીની પહેલી ગુજરાતી ફિલ્મ છે.

## માર્કેટિંગ અને રિલીઝ 
૨૬ એપ્રિલ ૨૦૨૪ના રોજ એક ટીઝર રિલીઝ કરવામાં આવ્યું હતું. ટ્રેલર ૧૦ મે ૨૦૨૪ના રોજ રિલીઝ કરવામાં આવ્યું હતું અને ફિલ્મ ૩૧ મે ૨૦૨૪ના રોજ રિલીઝ કરવામી આવી હતી.

## સંદર્ભ
શ્રેણી:ગુજરાતી ચલચિત્ર
જેફ બેઝોસ

**જેફરી પ્રેસ્ટન બેઝોસ** (/ˈbeɪzoʊs/BAY-zohsss né Jorgensen) જન્મ ૧૨ જાન્યુઆરી, ૧૯૬૪) એક અમેરિકન ઉદ્યોગપતિ, મીડિયા પ્રોપરાઇટર અને રોકાણકાર છે. તેઓ વિશ્વની સૌથી મોટી ઈ-કોમર્સ અને ક્લાઉડ કમ્પ્યુટિંગ કંપની એમેઝોન ફાઉન્ડર, એક્સક્યુટિવે ચેરમેન અને ભૂતપૂર્વ પ્રમુખ અને સીઇઓ છે. *ફોર્બ્સ* અનુસાર, ૧૬ જુલાઈ, ૨૦૨૪ સુધીમાં ૨૧૧ અબજ યુએસ ડોલર કુલ સંપત્તિ સાથે તેઓ વિશ્વના બીજા નંબર સૌથી ધનિક વ્યક્તિ છે. *બ્લૂમબર્ગ બિલિયોનેર્સ ઈન્ડેક્સ* અને *ફોર્બ્સ* બંને અનુસાર, તેઓ ૨૦૧૭ થી ૨૦૨૧ સુધી સૌથી ધનિક વ્યક્તિ હતા.

બેઝોસનો જન્મ અલ્બુકર્કમાં થયો હતો અને તેમનો ઉછેર હ્યુસ્ટન અને મિયામી થયો હતો. તેમણે ૧૯૮૬માં પ્રિન્સટન યુનિવર્સિટી ઇલેક્ટ્રિકલ એન્જિનિયરિંગ અને કમ્પ્યુટર સાયન્સમાં ગ્રેડયુએશન કર્યું હતું . તેમણે ૧૯૮૬થી ૧૯૯૪ની શરૂઆત સુધી વોલ સ્ટ્રીટ પર વિવિધ સંબંધિત ક્ષેત્રોમાં કામ કર્યું હતું. બેઝોસે ૧૯૯૪ માં ન્યૂયોર્ક શહેરથી સેટલ  સુધીની રોડ ટ્રીપ પર એમેઝોનની સ્થાપના કરી હતી. કંપનીએ ઓનલાઈન બુકસ્ટોર તરીકે શરૂઆત કરી હતી અને ત્યારથી વીડિયો અને ઓડિયો સ્ટ્રીમિંગ, ક્લાઉડ કમ્પ્યુટિંગ અને આર્ટિફિશિયલ ઇન્ટેલિજન્સ સહિત અન્ય વિવિધ ઈ-કોમર્સ પ્રોડક્ટ અને સર્વિસમાં વિસ્તરણ કર્યું છે. તે વિશ્વની સૌથી મોટી ઓનલાઇન ઈ-કોમર્સ કંપની છે, આવકની દ્રષ્ટિએ સૌથી મોટી ઇન્ટરનેટ કંપની છે અને તેની એમેઝોન વેબ સર્વિસીસ શાખા દ્વારા વર્ચ્યુઅલ આસિસ્ટન્ટ અને ક્લાઉડ ઇન્ફ્રાસ્ટ્રક્ચરસર્વિસનું સૌથી મોટી બ્રાન્ચ છે.
શ્રેણી:અમેરિકન અબજોપતિઓ
શ્રેણી:જીવિત લોકો
શ્રેણી:૧૯૬૪માં જન્મ
અમદાવાદ મેટ્રો સ્ટેશનોની યાદી

આ અમદાવાદની એક ઝડપી પરિવહન પ્રણાલી (રેપિડ ટ્રાન્સિટ સિસ્ટમ), **અમદાવાદ મેટ્રોના** સ્ટેશનોની યાદિ છે.

અમદાવાદ મેટ્રો ભારતની ૧૨મી મેટ્રો પ્રણાલી છે.

આ મેટ્રો નિર્માણ અને સંચાલન ગુજરાત મેટ્રો રેલ કોર્પોરેશન લિમિટેડ દ્વારા કરવામાં આવ્યું હતું. તેના પ્રથમ વિભાગનું ઉદ્ઘાટન ૪ માર્ચ ૨૦૧૯ના રોજ કરવામાં આવ્યું હતું અને ૬ માર્ચ ૨૦૧૯ના પૂર્વ-પશ્ચિમ કોરિડોર સાથે જાહેર જનતા માટે ખોલવામાં આવ્યો હતો. ૧. ૪ કિલોમીટર લાંબો થલતેજ-થલતેજ ગામ વિભાગ અને ત્રણ મેટ્રો સ્ટેશનો (કાંકરિયા પૂર્વ, થલતેજ ગામ અને સાબરમતી) ડિસેમ્બર ૨૦૨૩ સુધીમાં પૂર્ણ થયા. બાકીના તબક્કા-૧નું ઉદ્ઘાટન ૩૦ સપ્ટેમ્બર ૨૦૨૨ના રોજ કરવામાં આવ્યું હતું. પૂર્વ-પશ્ચિમ કોરિડોર અને ઉત્તર-દક્ષિણ કોરિડોર અનુક્રમે ૨ ઓક્ટોબર ૨૦૨૨ અને ૬ ઓક્ટોબર ૨૦૨૨ના રોજ જાહેર જનતા માટે ખોલવામાં આવ્યા હતા.

## મેટ્રો સ્ટેશનો 
આ યાદીમાં માત્ર કાર્યરત સ્ટેશનો આપવામાં આવ્યા છે, મૂળાક્ષરો પ્રમાણે -

## સંદર્ભો
સ્વપ્નિલ કુસલે

**સ્વપ્નિલ કુસલે** (જન્મ ૬ ઓગસ્ટ ૧૯૯૫) એક ભારતીય સ્પોર્ટ શૂટર છે, જે ૫૦ મીટર રાઇફલ થ્રી પોઝિશનમાં ભાગ લે છે. તેણે ૨૦૨૪ના ગ્રીષ્મ ઓલિમ્પિક્સમાં પુરુષોની ૫૦ મીટર રાઇફલ થ્રી પોઝિશન રમતમાં કાંસ્ય પદક જીત્યો હતો. ૨૦૧૫માં તે પુણેમાં ભારતીય રેલવે માટે ટિકિટ કલેક્ટર બન્યો હતો, જેના કારણે તેને તેની પ્રથમ રાઇફલ ખરીદવામાં મદદ મળી હતી.

## શૂટિંગ કારકિર્દી 
૨૦૧૫માં તેણે કુવૈતમાં ખાતે યોજાયેલી એશિયન શૂટિંગ ચેમ્પિયનશીપમાં જુનિયર કેટેગરીમાં ૫૦ મીટર રાઈફલ પ્રોન ૩માં સુવર્ણ પદક જીત્યો હતો. આ જ વર્ષે, તેણે ૫૦ મીટર રાઇફલ પ્રોન ઇવેન્ટમાં તુગલકાબાદમાં યોજાયેલી ૫૯મી નેશનલ શૂટિંગ ચેમ્પિયનશિપ પણ જીતી હતી. ૨૦૧૭માં, તેણે તિરુવનંતપુરમમાં ૬૧મી નેશનલ ચેમ્પિયનશિપમાં ૫૦ મીટર રાઇફલ ૩ પોઝિશનમાં ગોલ્ડ જીતીને પોતાના પ્રદર્શનનું પુનરાવર્તન કર્યું હતું.

ઓક્ટોબર ૨૦૨૨માં, તે કૈરોમાં આયોજીત આઇએસએસએફ વર્લ્ડ શૂટિંગ ચેમ્પિયનશિપમાં ચોથા સ્થાને રહીને પુરુષોની ૫૦-મીટર રાઇફલ ૩ પોઝિશન સ્પર્ધામાં ભારત તરફથી ઓલિમ્પિક માટે ક્વોલિફાય કર્યું હતું. મે ૨૦૨૪માં, દિલ્હી અને ભોપાલમાં ટ્રાયલ બાદ તેને ૫૦ મીટર રાઇફલ ૩ પોઝિશન ઇવેન્ટમાં ભારતીય ઓલિમ્પિક ટીમમાં પસંદ કરવામાં આવ્યો હતો. અંતિમ ટ્રાયલમાં ૫મું સ્થાન મેળવ્યું હોવા છતાં, કુસલેને પ્રથમ ત્રણ ટ્રાયલમાં તેના સ્કોરના આધારે બીજા શૂટર તરીકે ટીમમાં પસંદ કરવામાં આવ્યો હતો.

૨૦૨૪ના ઓલિમ્પિક્સમાં, કુસલે પુરુષોની ૫૦ મીટર રાઇફલ થ્રી પોઝિશન ઇવેન્ટની ફાઇનલ માટે ક્વોલિફાય કરનાર પ્રથમ ભારતીય બન્યો હતો, અને ફાઇનલમાં ૪૫૧.૪ના સ્કોર સાથે કાંસ્ય પદક જીત્યો હતો.

## અંગત જીવન 
તે વર્ષ ૨૦૧૫માં મધ્ય રેલવેમાં યાત્રા ટિકિટ પરિક્ષક (ટીટીઈ) તરીકે જોડાયા હતા. પેરીસ ઓલિમ્પિકમાં કાંસ્ય પદક મેળવ્યા બાદ તેને મુંબઈ રમત પ્રકોષ્ઠના વિશેષ અધિકારી (ઓએસડી)ના પદ પર બઢતી આપવામાં આવી છે.

## સંદર્ભ
શ્રેણી:ખેલાડી
શ્રેણી:૧૯૯૫માં જન્મ
રાણી પદ્માવતી

**રાણી પદ્માવતી** અથવા **રાણી પદ્મિની** ઈ.સ. ૧૩૦૦-૧૪૦૦ના સમયમાં રાજસ્થાનના ચિત્તોડગઢ રાજયના રાણી હતા, જેમણે અલાઉદ્દીન ખિલજીના ચિત્તોડ પરના આક્રમણ પછી જૌહર કર્યું હતું.
ગાંધીગ્રામ રેલ્વે સ્ટેશન

**ગાંધીગ્રામ રેલ્વે સ્ટેશન** એ અમદાવાદ, ગુજરાત, ભારતનું એક રેલ્વે સ્ટેશન છે. તે અમદાવાદ–બોટાદ રેલ માર્ગ પર આવેલું છે, જેનું તાજેતરમાં મીટરગેજમાંથી બ્રોડગેજમાં રૂપાંતરણ થયું છે. તે પશ્ચિમ રેલ્વેના ભાવનગર રેલ્વે વિભાગ હેઠળ આવે છે, છતાં તે અમદાવાદનું ઉપનગરીય સ્ટેશન છે. તેના બંધ થતાં પહેલાં, તે અમદાવાદ તરફ જતી તમામ મીટરગેજ ટ્રેનો માટેનું ટર્મિનલ હતું.

મીટર ગેજમાંથી બ્રોડ ગેજનું રૂપાંતરણ પૂર્ણ થઇ જતા વડાપ્રધાન નરેન્દ્ર મોદી દ્વારા ૧૮ જૂન ૨૦૨૨ના રોજ તેને ફરી ખુલ્લું મૂકવામાં આવ્યું હતું. તેમાં ૩ ટ્રેક અને ૨ પ્લેટફોર્મ આવેલા છે.

તે અમદાવાદ મેટ્રોની ઉત્તર-દક્ષિણ લાઇન સાથે જોડાણ ધરાવે છે.

## ટ્રેન 
* ૨૦૯૬૫/૬૬ ભાવનગર - સાબરમતી (અમદાવાદ) ઇન્ટરસિટી સુપરફાસ્ટ એક્સપ્રેસ
* ૦૯૫૭૩/૭૪ ગાંધીગ્રામ (અમદાવાદ) - બોટાદ પેસેન્જર
* ૦૯૫૭૭/૭૮ ગાંઘીગ્રામ (અમદાવાદ) - બોટાદ પેસેન્જર

## સંદર્ભો 
શ્રેણી:અમદાવાદ જિલ્લાનાં રેલ્વે સ્ટેશનો
ગોવિંદ સાવંત

**ગોવિંદ સાવંત** (૨૮ નવેમ્બર ૧૯૩૫ – ૮ સપ્ટેમ્બર ૨૦૦૧) ભારતીય ફિલ્ડ હોકી ખેલાડી હતા. તેમનો જન્મ ગુજરાતમાં થયો હતો. તેમણે ૧૯૬૦માં રોમમાં યોજાયેલા ગ્રીષ્મ ઓલિમ્પિક્સમાં રજત પદક જીત્યો હતો.

## સંદર્ભ 
શ્રેણી:ખેલાડી
શ્રેણી:૧૯૩૫માં જન્મ
શ્રેણી:૨૦૦૧માં મૃત્યુ
૨૦૨૪ વાયનાડ ભૂસ્ખલન

**૨૦૨૪ વાયનાડ ભૂસ્ખલન** એ ભૂસ્ખલનની શ્રેણી હતી જે ૩૦ જુલાઈ ૨૦૨૪ના વહેલી સવારે ભારતના કેરળના વાયનાડ જિલ્લામાં વૈથિરી તાલુકામાં મેપ્પડી પંચાયતમાં પુંજીરીમટ્ટમ, મુંડક્કાઈ, ચૂરલમાલા અને વેલ્લારીમાલા ગામો નજીક થયું હતું. આ ભૂસ્ખલન અતિશય ભારે મૂશળધાર વરસાદને કારણે થયું હતું, જેના પરિણામે ટેકરીઓ તૂટી પડી હતી, જેના કારણે કાદવ, પાણી અને પથ્થરોના પ્રવાહો અસરગ્રસ્ત વિસ્તારો પર તૂટી પડ્યા હતા. અન્ય ૨૨૫ લોકો ગુમ થયા હતા।

કેરળના ઈતિહાસમાં આ આપત્તિ સૌથી ભયંકર હતી, જેમાં ૪૨૦થી વધુ લોકોના મોત થયા હતા, ૩૯૭ ઇજાઓ, અને ૧૧૮થી વધુ લોકો હજુ પણ ગુમ છે. આ બનાવની પાછળ વન નાબૂદી, જમીન-ઉપયોગમાં ફેરફાર, અયોગ્ય ડ્રેનેજ અને ભૂતકાળની ભૂસ્ખલન માનવ પ્રવૃત્તિઓ જેવી કે કૃષિ, બાંધકામ અને ખાણકામ જેવા પરિબળોએ ફાળો આપ્યો હતો, જેથી વાયનાડની જમીનને ભૂસ્ખલન માટે વધુ સંવેદનશીલ બની છે.

## છબીઓ 

Wayanad Rescue Operation-07 July 2024.webm|વાયનાડ રેસ્ક્યુ ઓપરેશન
Rescue work after Mundakkai devastation.webm|મુંડક્કાઈ વિનાશ બાદ બચાવ કાર્ય
Rescue operation in the Wayanad landslide 2024 -White Guard Volunteers.jpg|વાયનાડ ભૂસ્ખલન માં બચાવ કામગીરી - વ્હાઇટ ગાર્ડ સ્વયંસેવકો
White Guard Volunteers -rescue operation in the Wayanad landslide 2024 Choorlmala.jpg|વ્હાઇટ ગાર્ડ સ્વયંસેવકો - વાયનાડ ભૂસ્ખલન ચોરમાલામાં બચાવ કામગીરી
White guard volunteer in Chooralmala wayanad landslides 2024.jpg|શ્વેત રક્ષક સ્વયંસેવક ચૂરલમાલા વાયનાડમાં ભૂસ્ખલન
Mundakkai, Chooralmala, Wayanad Landslide rescue team.jpg|મુંડક્કાઈ, ચૂરલમાલા, વાયનાડ લેન્ડસ્લાઈડ રેસ્ક્યુ ટીમ
White Guard Volunteers rescue operation in the Wayanad landslide 2024.jpg|વાયનાડ ભૂસ્ખલનમાં વ્હાઇટ ગાર્ડ સ્વયંસેવકો બચાવ કામગીરી કરી રહ્યા છે
Rescue workers pass through Mundakai and Churalmala landslide area in Wayanad.jpg|બચાવ કાર્યકરો વાયનાડમાં મુંડાકાઈ અને ચુરલમાલા ભૂસ્ખલન વિસ્તારમાંથી પસાર થાય છે
Narendra Modi Wayanad August 2024.jpg|નરેન્દ્ર મોદીએ સ્થિતિની સમીક્ષા કરવા વાયનાડની મુલાકાત લીધી હતી

## સંદર્ભ 
## નોંધ 
શ્રેણી:કેરળ
વસ્ત્રાલ મેટ્રો સ્ટેશન

**વસ્ત્રાલ** એ ભારતના અમદાવાદ અમદાવાદ મેટ્રો બ્લુ લાઇનના પૂર્વ-પશ્ચિમ કોરિડોર પરનું ઉપલા સ્તરે આવેલું મેટ્રો સ્ટેશન છે. . આ મેટ્રો સ્ટેશનમાં મુખ્ય હીરાબા હાયર સેકન્ડારી સ્કુલ અને દક્ષીણમાં ઈન્ડાસ્ટ્રીયલ ટ્રેનીંગ ઇન્સ્ટીટ્યુટ - (Industrial Training Institute (ITI)) નો સમાવેશ થાય છે. આ મેટ્રો સ્ટેશન ૪ માર્ચ ૨૦૧૯ના દિવસે જાહેર જનતા માટે ખોલવામાં આવ્યું હતું.

## સ્ટેશન લેઆઉટ 
## પ્રવેશ/બહાર નીકળો 
## આ પણ જુઓ
* અમદાવાદ મેટ્રો સ્ટેશનોની યાદી

## સંદર્ભો 
## બાહ્ય કડીઓ 
* 
* 
શ્રેણી:Infobox mapframe without OSM relation ID on Wikidata
શ્રેણી:Coordinates on Wikidata
મહેશ ચંપકલાલ

**મહેશ ચંપકલાલ** (જન્મ ૨૫ ઑક્ટોબર, ૧૯૫૧) એ ભારતના ગુજરાત રાજ્યના એક ભારતીય નાટ્યકાર, મંચ અભિનેતા અને દિગ્દર્શક છે. વ્યાવસયિક ગુજરાતી થિયેટરમાં કેટલાક વર્ષો સુધી કામ કર્યા બાદ, તેઓ વડોદરાની મહારાજા સયાજીરાવ વિશ્વવિદ્યાલયમાં જોડાયા અને નાટ્યશાસ્ત્ર શીખવ્યું.

### જીવન
મહેશ ચંપકલાલનો જન્મ પૂર્વ આફ્રિકાના મબલેમાં થયો હતો.

તેઓ ૧૯૭૩થી ૧૯૮૧ સુધી બોમ્બે (હવે મુંબઈ)માં વ્યાવસાયિક ગુજરાતી રંગભૂમિ સાથે સંકળાયેલા હતા. તેમણે ઈન્ડિયન નેશનલ થિયેટર (આઇ.એન.ટી.) અને *બહુરૂપી* દ્વારા નિર્મિત નાટકોમાં પ્રવિણ જોશી, અરવિંદ જોશી, વિજય દત્ત, વિષ્ણુકુમાર વ્યાસ સહિત અનેક દિગ્દર્શકો સાથે કામ કર્યું હતું.

## આ પણ જુઓ 
* ગુજરાતી ભાષાના લેખકોની યાદી

## સંદર્ભ 
## બાહ્ય કડીઓ 
* 

શ્રેણી:૧૯૫૧માં જન્મ
શ્રેણી:ગુજરાતી રંગભૂમિ
બત્રીસ કોઠાની વાવ

**બત્રીસ કોઠાની વાવ** કપડવંજ શહેરની મધ્યમાં આવેલી એક ઐતિહાસિક વાવ છે. આ વાવ સોલંકી યુગમાં બંધાઈ હોવાનો ઉલ્લેખ છે અને તેમાં ૩૨ કોઠાઓ અસ્તિત્વમાં હતા જે પૈકી એક અત્યારે ઉપલબ્ધ છે. માન્યતા મુજબ આ વાવમાંથી મોઢેરાના સૂર્યમંદિરમાં જવાનો રસ્તો હતો.

## સંદર્ભો 
શ્રેણી:ગુજરાતની વાવો
શ્રેણી:નંદા વાવ
કુંડ વાવ

**કુંડ વાવ** કપડવંજ શહેરમાં આવેલી ઐતિહાસિક વાવ છે, જે કુંડ-સ્થાપત્યમાં બંધાયેલી છે. 

## ઇતિહાસ 
આ વાવનું બાંધકામ સોલંકી યુગમાં સિદ્ધરાજ જયસિંહના સમયમાં થયું હતું. કુંડ વાવની પાસે એક વૉચ-ટાવર આવેલો છે જેનું પણ ઐતિહાસિક મહત્વ છે. ભારતીય સ્વતંત્રતા સંગ્રામ વખતે ગુજરાતી કવિ રાજેન્દ્ર શાહે અહીંથી કૂદકો માર્યો હતો. હાલમાં વાવની હાલત જર્જરિત છે.

## સંદર્ભો 
શ્રેણી:ગુજરાતની વાવો
શ્રેણી:ખેડા જિલ્લો
ભદ્રકાળી વાવ

**ભદ્રકાળી વાવ** ગુજરાતના ઉમરેઠ નગરમાં આવેલી સાત માળની એક ઐતિહાસિક વાવ છે. તેનું નિર્માણ સિદ્ધરાજ જયસિંહનાં માતા અને કર્ણદેવ સોલંકીનાં પત્ની મીનળદેવીએ ૧૧મી સદીના ઉત્તરાર્ધમાં કરાવ્યું હતું. તેને મીનળદેવી વાવ કે ઉમરેઠ વાવ તરીકે પણ ઓળખવામાં આવે છે.

## સંદર્ભો 
શ્રેણી:ગુજરાતની વાવો
સરબજોત સિંહ

**સરબજોત સિંઘ** (જન્મ: ૩૦ સપ્ટેમ્બર ૨૦૦૧) એક ભારતીય ખેલ નિશાનેબાજ છે. તેણે પેરિસ ખાતે આયોજીત ૨૦૨૪ ગ્રીષ્મકાલીન ઓલિમ્પિક્સમાં મનુ ભાકરની સાથે ૧૦ મીટર એર પિસ્તોલ મિશ્ર ટુકડી સ્પર્ધામાં કાંસ્ય પદક જીત્યો હતો.

## પ્રારંભિક જીવન 
સરબજોત હરિયાણાના અંબાલા જિલ્લાના બરાડા બ્લોકના ધીના જાટ ગામના રહેવાસી છે. તે ખેડૂત જતિન્દર સિંહ અને ગૃહિણી હરદીપ કૌરનો પુત્ર છે. સરબજોતનો જન્મ જાટ પરિવારમાં થયો છે. તેણે ચંદીગઢના સેક્ટર ૧૦માં આવેલી ડીએવી કોલેજમાં અભ્યાસ કર્યો હતો. સરબજોત સિંહ, અર્જુન સિંહ ચીમા અને શિવા નરવાલની ભારતીય ૧૦ મીટર એર પિસ્તોલ ટીમે ૨૦૨૨ની એશિયન ગેમ્સમાં ચીનને હરાવીને ગોલ્ડ જીત્યો હતો. સરબજોતે એશિયન ગેમ્સ શૂટિંગ સ્પર્ધામાં દિવ્યા ટી.એસ. સાથે મિક્સ્ડ ૧૦ મીટર એર પિસ્તોલમાં પણ ભારત માટે સિલ્વર મેડલ જીત્યો હતો.

અગાઉ ૨૦૨૧માં તેણે વર્લ્ડ ચેમ્પિયનશીપની વ્યક્તિગત અને ટીમ ઇવેન્ટ એમ બંને સ્પર્ધામાં ગોલ્ડ જીત્યો હતો. વર્ષ ૨૦૧૯માં તેણે આઈએસએસએફ જુનિયર વર્લ્ડ કપમાં ગોલ્ડ જીત્યો હતો.

તેણે મનુ ભાકર સાથે ૧૦ મીટર એર પિસ્તોલ મિશ્ર ટુકડી સ્પર્ધામાં પેરિસમાં ૨૦૨૪ ગ્રીષ્મકાલીન ઓલિમ્પિક્સમાં કાંસ્ય પદક જીત્યો હતો.

## સંદર્ભ 
શ્રેણી:૨૦૦૧માં જન્મ
શ્રેણી:ખેલાડી
સોનકંસારીનાં મંદિરો

**સોનકંસારીનાં મંદિરો** ગુજરાતના જામનગર જિલ્લાના ઘુમલી ખાતે આવેલ મૈત્રક-સૈંધવ કાળના મંદિરોનો સમૂહ છે. પ્રસિદ્ધ ચૌલુક્યકાલીન નવલખા મંદિરની પશ્ચિમે કંસાર તળાવના કિનારે આવેલાં મંદિરોનો સમૂહ સોનકંસારીનાં મંદિરો તરીકે ઓળખાય છે. તે પૈકી મંદિર નં. ૧, ૨ ૩, ૪, ૫ અને ૮ સ્થાપત્યની દૃષ્ટિએ ઉલ્લેખનીય છે. મંદિર નં. ૧ ગર્ભગૃહ, પ્રદક્ષિણાપથ અને ગૂઢમંડપ ધરાવે છે — અને અહીંનું સૌથી મોટું મંદિર છે.

## સંદર્ભો 
શ્રેણી:મૈત્રકકાલીન સ્થાપત્યો
સુભદ્રાદેવી

**ડૉ. સુભદ્રાદેવી** (મૂળ શાર્લોટે ક્રાઉસે) જર્મન મૂળના લેખિકા અને સંશોધક હતાં. તેણીએ ગુજરાતી ભાષા, જૂની ગુજરાતી, જૈન ધર્મ અને જૈન દર્શન પર સંશોધન કર્યું હતું.

## જીવન પરિચય 
શાર્લોટે ક્રાઉસેનો જન્મ ૧૮૯૫ની ૧૮મી મેના રોજ જર્મનીના હલ્લે શહેરમાં થયો હતો. તેણીનાં માતા એન્ના અને પિતા હર્મન હતાં. ૧૯૧૪માં તેણીએ પોતાનું મેટ્રિક પાસ કર્યું અને પહેલું વિશ્વયુદ્ધ ફાટી નીકળ્યા પછી અભ્યાસમાં બે વર્ષનો વિરામ લેવો પડ્યો. બાદમાં તેણી મારબર્ગ યુનિવર્સિટીમાં વિજ્ઞાનના વિદ્યાર્થીની તરીકે દાખલ થયાં પણ ત્યાં તેમને તત્ત્વજ્ઞાન અને ઇતિહાસમાં રસ પડ્યો. ત્યારબાદ તેણીએ ધર્મ અને તત્ત્વજ્ઞાન વિષયમાં વિશેષજ્ઞની પદવી મેળવવાનું નક્કી કર્યું. ૧૯૨૦માં તેણીને લેઇપઝેગમાંથી પીએચ.ડી.ની પદવી મળી અને પછી, પોતાની જાતને ભારતવિદ્યાને સમર્પિત કરવાનું નક્કી કર્યું.

## પ્રસિદ્ધ કૃતિઓ 
* *ત્રણ પ્રાચીન ગુજરાતી કૃતિઓ *(૧૯૫૧). અમદાવાદ: ગુજરાત વિદ્યાસભા

## સંદર્ભો 
શ્રેણી:લેખક
ડુમરાલ ભાગોળની વાવ

**ડુમરાલ ભાગોળની વાવ** ગુજરાતના નડીઆદ શહેરના ડુમરાલ ભાગોળ વિસ્તારમાં આવેલી એક ઐતિહાસિક વાવ છે. સિદ્ધરાજ જયસિંહનાં માતા તથા કર્ણદેવ સોલંકીનાં પત્ની મીનળદેવીએ અગિયારમી સદીમાં આ વાવનું નિર્માણ કરાવ્યું હતું. આ વાવ ચાર માળની છે.

## સંદર્ભો 
શ્રેણી:ગુજરાતની વાવો
કાંતિ મડિયા

**કાંતિ મડિયા** (૭ માર્ચ ૧૯૩૨ – ૧૫ જૂન ૨૦૦૪) ગુજરાત, ભારતના એક ભારતીય અભિનેતા, દિગ્દર્શક, નિર્માતા અને નાટ્યકાર હતા. તેમણે નાટ્યસંપદા થિયેટર કંપનીની સ્થાપના કરી હતી અને ૩૦થી વધુ નાટકોનું નિર્દેશન કર્યું હતું. તેઓ ખાસ કરીને ગુજરાતી ફિલ્મ *કાશીનો દીકરો* (૧૯૭૯)ના દિગ્દર્શન માટે જાણીતા છે, જે તેમની એકમાત્ર ફિલ્મ છે.

## જીવનચરિત્ર 
કાંતિ મડિયાનો જન્મ ૭ માર્ચ ૧૯૩૨ના રોજ પૂર્વ રજવાડા લાઠીના જૈન પરિવારમાં થયો હતો. ૧૯૪૮માં તેઓ ભવન્સ કૉલેજ, મુંબઈ ખાતે દાખલ થયા, જ્યાં તેમણે અભિનય અને દિગ્દર્શન માટે ઇનામો મેળવ્યાં. ૧૯૫૨માં તેમણે થિયેટરથી કારકિર્દીની શરૂઆત કરી હતી. તેનું પહેલું એકાંકી નાટક *રાખના રામકડાં* સફળ નીવડ્યું હતું. ૧૯૫૯માં તેમણે બોહેમિયન થિયેટર કંપનીની સ્થાપના કરી હતી.

કાંતિ મડિયાએ વિવેચકો દ્વારા વખણાયેલી હિન્દી ભાષાની ટેલિવિઝન ધારાવાહિક *માલગુડી ડેઝ*ના "એપિસોડ ૪૨ - એ હોર્સ એન્ડ ટુ ગોટ્સ"માં પણ કામ કર્યું હતું.

લેખક સંજય છેલે ૨૦૧૭માં *મુઠ્ઠી ઊંચેરા મડિયા* શીર્ષકથી મડિયા પર એક પુસ્તક પ્રકાશિત કર્યું હતું.

## સંદર્ભ 
## બાહ્ય કડી 
* 

શ્રેણી:૧૯૩૨માં જન્મ
શ્રેણી:૨૦૦૪માં મૃત્યુ
શ્રેણી:ગુજરાતી કલાકાર
વારસદાર

***વારસદાર*** એ ૧૯૪૮ની ભારતીય ગુજરાતી સામાજિક ફિલ્મ છે જેનું નિર્દેશન મગનલાલ ઠક્કર દ્વારા કરવામાં આવ્યું છે. આ ફિલ્મનું નિર્માણ લક્ષ્મીચંદ શાહ દ્વારા કરવામાં આવ્યું હતું અને તેમાં હરસુખ કિકાણી અને નલિની જયવંત મુખ્ય ભૂમિકામાં હતા. અવિનાશ વ્યાસ દ્વારા સંગીત આપવામાં આવેલું.

## કથાનક
અમદાવાદના એક શ્રીમંત વેપારી બિહારીલાલ તેના બેરોજગાર ભત્રીજા વિનયને રાખી રહ્યા છે. વિનય નીલાને મળે છે. નીલાના કાકા, જયપ્રસાદ, જેમણે સટ્ટામાં પૈસા ગુમાવ્યા છે, તેઓ નિઃસંતાન બિહારીલાલને નીલા સાથે લગ્ન કરવા માટે સમજાવવાનો પ્રયાસ કરે છે, પરંતુ બિહારીલાલ સહમત નથી થતા. જ્યારે નીલાને તેના કાકાની યોજના ખબર પડે છે, ત્યારે તે વિનયને તેની સાથે લગ્ન કરવા કહે છે. જોકે, વિનય બિહારીલાલની મંજૂરી વિના આગળ વધવા માંગતો નથી, જેના કારણે નીલાને લાગે છે કે તે કાયર છે અને તે તેના પિતા સાથે જતી રહે છે.

વિનયની પરીક્ષા લેવા માટે બિહારીલાલ તેને ધંધો સોંપે છે અને ઘનશ્યામ દાદા નામ હેઠળ ગરીબોની સેવા કરવા માટે એક અજ્ઞાત સ્થળે ચાલ્યા જાય છે. ત્યાં તેઓ નીલા અને તેના ગરીબ પિતાને મળે છે. વિનય સફળતાપૂર્વક વ્યવસાયને વિકસાવે છે અને દાનકાર્યમાં પણ જોડાય છે. બિહારીલાલને વિનયની પ્રગતિ વિશે સમાચાર મળવાનું ચાલુ રહે છે. નીલાની શોધમાં વિનય લગ્નની જાહેરાત આપે છે. બિહારીલાલ જાહેરાત જુએ છે અને વિનયનું નીલા સાથે મિલન કરાવે છે.

* વિનય તરીકે હરસુખ કિકાણી
* નીલા તરીકે નલિની જયવંત
* કુસુમ ઠાકર
* હસમુખ કુમાર
* સગુણા
* કમલેશ ઠાકર
* ભગવાન દાસ
* મિસ સાવરીયા
* બકુલેશ પંડિત
* કમલાકાંત
* તારાબાઈ

## નિર્માણ 
આ ફિલ્મનું નિર્દેશન મગનલાલ ઠક્કરે કર્યું હતું. શ્રી સૌરાષ્ટ્ર પ્રોડક્શનના નેજા હેઠળ આ ફિલ્મનું નિર્માણ લક્ષ્મીચંદ શાહ દ્વારા કરવામાં આવ્યું હતું. સૌરાષ્ટ્ર વિસ્તારના લોકપ્રિય હાસ્ય નાટક કલાકાર હરસુખ કિકાણી અને બોલીવુડ અભિનેત્રી નલિની જયવંત મુખ્ય ભૂમિકામાં હતા. તે ૩૫ મીમીની ફિલ્મ પર શૂટ કરવામાં આવી હતી અને તે ૧૨૩૪૪ ફૂટ લાંબી હતી.

વિનય મહિલાના સેન્ડલને સૂંઘતો, મહિલા ગ્રાહકની સાડી ઉચકતો અને ત્યારબાદ તેને મહિલા દ્વારા માર પડતો દર્શાવતું એક દ્રશ્ય; સેન્ટ્રલ બોર્ડ ઓફ ફિલ્મ સર્ટિફિકેશનની સૂચના પર હટાવવામાં આવ્યું હતું.

## સંગીત
તમામ સંગીત અવિનાશ વ્યાસ દ્વારા રચવામાં આવ્યું છે.

## સંદર્ભો 
## બાહ્ય કડીઓ 
* 
* 

શ્રેણી:ગુજરાતી ચલચિત્ર
વિશ્વ મૃત્યુદંડ વિરોધ દિવસ

**વિશ્વ મૃત્યુદંડ વિરોધ દિવસ** (૧૦ ઓક્ટોબર) એ મૃત્યુદંડની નાબૂદીની હિમાયત કરવાનો અને મૃત્યુદંડની સજા પામેલા કેદીઓને અસર કરતી પરિસ્થિતિઓ અને સંજોગો અંગે જાગૃતિ લાવવાનો દિવસ છે. આ દિવસનું આયોજન સૌ પ્રથમ ૨૦૦૩માં મૃત્યુદંડ વિરોધી વિશ્વ ગઠબંધન (*વર્લ્ડ કોએલિશન અગેન્સ્ટ ધ ડેથ પેનલ્ટી*) દ્વારા કરવામાં આવ્યું હતું. ત્યારથી તે દર વર્ષે ૧૦ ઓક્ટોબરના રોજ યોજાય છે.

આ દિવસને અસંખ્ય બિનસરકારી સંગઠનો અને વિશ્વ સરકારો દ્વારા ટેકો આપવામાં આવે છે, જેમાં એમ્નેસ્ટી ઇન્ટરનેશનલ, યુરોપિયન સંઘ અને સંયુક્ત રાષ્ટ્રસંઘનો સમાવેશ થાય છે. ૨૬ સપ્ટેમ્બર ૨૦૦૭ના રોજ યુરોપીય પરિષદે પણ ૧૦ ઓક્ટોબરને મૃત્યુદંડની સામેનો યુરોપિયન દિવસ જાહેર કર્યો હતો.

તે મૃત્યુદંડની સજાની આસપાસના કેટલાક મુદ્દાઓને ઉજાગર કરવા માટે, એક ચોક્કસ વિષય પર ધ્યાન કેન્દ્રિત કરે છે. વર્ષ ૨૦૧૮માં વિષય મૃત્યુની સજા પર જીવનની સ્થિતિ હતી. અગાઉના વિષયોમાં ગરીબી, આતંકવાદ, માદક દ્રવ્યોના ગુનાઓ અને માનસિક સ્વાસ્થ્યનો સમાવેશ થતો હતો.

## સંદર્ભ 
શ્રેણી:મહત્વના દિવસો
વિશ્વ માનસિક સ્વાસ્થ્ય દિવસ

**વિશ્વ માનસિક સ્વાસ્થ્ય દિવસ** (૧૦ ઓક્ટોબર) એ વૈશ્વિક માનસિક સ્વાસ્થ્ય શિક્ષણ, જાગૃતિ અને સામાજિક કલંક સામે હિમાયત માટેનો આંતરરાષ્ટ્રીય દિવસ છે. ૧૫૦થી વધુ દેશોમાં સભ્યો અને સંપર્કો ધરાવતી વૈશ્વિક માનસિક આરોગ્ય સંસ્થા *વર્લ્ડ ફેડરેશન ફોર મેન્ટલ હેલ્થ*ની પહેલ પર ૧૯૯૨માં સૌપ્રથમ વખત તેની ઉજવણી કરવામાં આવી હતી. દર વર્ષે આ દિવસે, ઓક્ટોબર માસમાં, હજારો સમર્થકો માનસિક બીમારી અને વિશ્વભરના લોકોના જીવન પર તેની પ્રમુખ અસરો તરફ ધ્યાન દોરવા માટે આ વાર્ષિક જાગૃતિ કાર્યક્રમની ઉજવણી કરે છે. તદુપરાંત, આ દિવસ માનસિક આરોગ્ય વ્યાવસાયિકો માટે તેમના કાર્યો પર ચર્ચા કરવા અને પ્રકાશ પાડવાની તક પૂરી પાડે છે, જે વિશ્વભરમાં માનસિક સ્વાસ્થ્યને અગ્રતા આપે છે. [૫] કેટલાક દેશોમાં આ દિવસ જાગૃતિ સપ્તાહનો એક ભાગ છે, જેમ કે ઓસ્ટ્રેલિયામાં માનસિક સ્વાસ્થ્ય સપ્તાહની ઉજવણી કરવામાં આવે છે.

## ઇતિહાસ 
૧૦ ઓક્ટોબર, ૧૯૯૨ના રોજ ઉપ મહાસચિવ રિચર્ડ હન્ટરની પહેલથી પ્રથમ વખત વિશ્વ માનસિક સ્વાસ્થ્ય દિવસની ઉજવણી કરવામાં આવી હતી. ૧૯૯૪ સુધી, આ દિવસ માનસિક આરોગ્યની હિમાયતને સામાન્ય પ્રોત્સાહન આપવા અને લોકોને શિક્ષિત કરવા સિવાય અન્ય કોઈ ચોક્કસ વિષય ધરાવતો ન હતો.

૧૯૯૪માં તત્કાલીન મહાસચિવ યુજીન બ્રોડીના સૂચનથી પ્રથમ વખત વિશ્વ માનસિક આરોગ્ય દિવસની *થીમ* (વિષય) સાથે ઉજવણી કરવામાં આવી હતી. તેનો વિષય હતો, "સમગ્ર વિશ્વમાં માનસિક સ્વાસ્થ્ય સેવાઓની ગુણવત્તામાં સુધારો".

વિશ્વ માનસિક સ્વાસ્થ્ય દિવસને વિશ્વ આરોગ્ય સંસ્થા (WHO) દ્વારા વિશ્વભરના આરોગ્ય મંત્રાલય અને નાગરિક સમાજ સંગઠનો સાથેના મજબૂત સંબંધોનો ઉપયોગ કરીને માનસિક સ્વાસ્થ્યના મુદ્દાઓ પર જાગૃતિ લાવીને ટેકો આપવામાં આવે છે. WHO તકનીકી અને સંદેશાવ્યવહાર સામગ્રી વિકસાવવામાં પણ ટેકો આપે છે.

## વિશ્વ માનસિક આરોગ્ય દિવસ વિષય 
## સંદર્ભ 
શ્રેણી:મહત્વના દિવસો
સચ્ચિદાનંદ સન્માન

**સચ્ચિદાનંદ સન્માન** ગુજરાતી સાહિત્યમાં ઉત્તમ પ્રદાન માટે ગુજરાતી સાહિત્ય પરિષદ દ્વારા અપાતું પારિતોષિક છે. આ સન્માનની શરૂઆત ૧૯૯૭માં થઈ હતી. આ સન્માનમાં સાહિત્યકારને સ્મૃતિચિહ્ન અને ૨૫,૦૦૦ રૂપિયા પુરસ્કાર સ્વરૂપે આપવામાં આવે છે.

## પુરસ્કૃત વ્યક્તિઓ
## સંદર્ભ 
શ્રેણી:ગુજરાતના પુરસ્કારો
જેરામ પટેલ

**જેરામ પટેલ** (૨૦ જૂન ૧૯૩૦ -૧૮ જાન્યુઆરી ૨૦૧૬) ગુજરાત સોજિત્રા ખાતે જન્મેલા એક ભારતીય કલાકાર હતા. તેઓ કાષ્ઠ માધ્યમ પર બ્લોટોર્ચનો ઉપયોગ  કરવા માટે જાણીતા હતા. આ પદ્ધતિ તેમણે જાપાનમાં શીખી હતી અને ત્યારબાદ ભારતમાં તેની પહેલ કરી હતી. જેરામ, *ગ્રુપ ૧૮૯૦* નામના કલાકારોના જૂથનો ભાગ હતા. તેઓ અમૂર્તતાવાદી તરીકે જાણીતા હતા.

## પ્રારંભિક જીવન અને શિક્ષણ 
જેરામ પટેલે સર જે. જે. સ્કૂલ ઓફ આર્ટ, મુંબઈમાં અભ્યાસ કર્યો હતો અને સેન્ટ્રલ સ્કૂલ ઓફ આર્ટ એન્ડ ક્રાફ્ટ્સ, લંડન ખાતે ટાઇપોગ્રાફી અને પબ્લિસિટી ડિઝાઇનનો અભ્યાસ કર્યો હતો. તેમણે એમ. એસ. યુનિવર્સિટી, વડોદરામાં ફેકલ્ટી મેમ્બર તરીકે પણ સેવાઓ આપી હતી. તેમણે ૧૯૬૨માં નેશનલ ઇન્સ્ટિટ્યૂટ ઓફ ડિઝાઇન, અમદાવાદ સાથે ગ્રાફિક ડિઝાઇન સલાહકાર તરીકે કામ કર્યું હતું.

## પ્રદર્શનો 
૨૦૦૬ સુધીમાં તેમણે ભારત અને વિદેશમાં ૩૭ સોલો પ્રદર્શનો કર્યા છે.
* અન્ય કલાકારો સાથે *ભારતનો સ્વદેશી આધુનિકતાવાદ* 

## મૃત્યુ 
૨૦૧૬માં વડોદરા એક હોસ્પિટલમાં ૮૬ વર્ષની વયે તેમનું અવસાન થયું હતું, જ્યાં તેમને તીવ્ર ઠંડી અને સંકુલન બાદ ૧૫ દિવસ માટે દાખલ કરવામાં આવ્યા હતા.

## સંદર્ભો 
શ્રેણી:૨૦૧૬માં મૃત્યુ
શ્રેણી:૧૯૩૦માં જન્મ
આવસ્સય-નિજ્જુત્તિ

***આવસ્સય-નિજ્જુત્તિ*** (સંસ્કૃત: આવશ્યક નિવૃત્તિ) શ્વેતાંબર જૈનોનું ધર્મશાસ્ત્ર છે. આ પુસ્તક જૈનો માટેના ષડ્-આવશ્યકનું વર્ણન છે તેવા પુસ્તક *આવસ્સય-સુત્ત* પર પ્રાકૃત ગાથાઓમાં લખાયેલી ટીકા છે.

## પૃષ્ઠભૂમિ 
શ્વેતાંબર જૈનોનાં ‘મૂલસૂત્રો’માંના એક એવા આવશ્યક સૂત્રમાં દૈનિક કરવી પડતી છ આવશ્યક ધાર્મિક વિધિઓ દર્શાવી છે, તેથી તે ‘ષડ્-આવશ્યક’ નામથી પણ ઓળખાય છે. શ્વેતાંબર જૈનોના મતાનુસાર આશરે ઈ. સ. પૂ. ત્રીજી સદીમાં 1-2386 આર્યા-અનુષ્ટુપ છંદોમાં મિશ્રિત સળંગ પ્રાકૃત ગાથાઓવાળા આ ધર્મશાસ્ત્રની રચના ભદ્રબાહુએ કરી હતી. 

આવશ્યક વિધિના સંકેત જૈન ધર્મના ચોવીસમા તીર્થંકર મહાવીર સ્વામી (ઈ. પૂ. આશરે છઠ્ઠી સદી)ના સમયથી મળી આવે છે. શ્રુત પરંપરામાં હંમેશા જળવાઈ રહે તેવા આશયથી આવી છ વિધિઓના વિષયવસ્તુને સંક્ષેપમાં, આર્ષ પ્રાકૃતમાં રચાયેલી કેટલીક સંગ્રહણી-(ટૂંકી)ગાથાઓમાં સાચવીને રાખ્યાં હતાં. આ સંગ્રહણી-ગાથાઓને તથા આવશ્યક સૂત્રને સમજાવવા માટે સમયે સમયે આર્ષ પ્રાકૃતમાં વિદ્વાનોએ કેટલીક નિર્યુક્તિઓ પણ રચી. 

## સંદર્ભો 
શ્રેણી:જૈન ગ્રંથો
શ્રેણી:પ્રાકૃત સાહિત્ય
આવસ્સય-સુત્ત

***આવસ્સય-સુત્ત*** (સંસ્કૃત: આવશ્યક સૂત્ર) જૈન ધર્મના શ્રાવકના નિત્યક્રમમાં આવેલ છ આવશ્યક ક્રિયાનુષ્ઠાનોનું નિરૂપણ કરતો પ્રાચીન ગ્રંથ છે.

## પૃષ્ઠભૂમિ 
આ ગ્રંથના છ અધ્યાય છે: સામાયિક, ચતુર્વિંશતિસ્તવ (ચોવીસ તીર્થંકરોની સ્તુતિ), વંદન, પ્રતિક્રમણ, કાયોત્સર્ગ અને પ્રત્યાખ્યાન.

## આ પણ જુઓ 
* કલ્પ સૂત્ર
* નવકાર મંત્ર

## સંદર્ભો 
શ્રેણી:જૈન ગ્રંથો
શ્રેણી:પ્રાકૃત સાહિત્ય
હરદીપ સિંહ નિજ્જર

**હરદીપસિંઘ નિજ્જર** (૧૧ ઓક્ટોબર ૧૯૭૭-૧૮ જૂન ૨૦૨૩) ભારત દેશમાંથી શીખ કોમ માટે અલગ દેશ ખાલિસ્તાનની માંગ કરતી ચળવળ સાથે સંકળાયેલો કેનેડિયન શીખ આતંકવાદી હતો.

ભારતમાં જન્મેલ હરદીપસિંધ ૧૯૯૦ના દાયકાના મધ્યમાં કેનેડા સ્થળાંતર કરી ગયો હતો. કેટલાક શીખ સંગઠનોએ નિજ્જરને માનવાધિકાર કાર્યકર્તા તરીકે પ્રસ્તુત કર્યો, જ્યારે ભારત સરકાર તેના પર આતંકવાદી ખાલિસ્તાન ટાઇગર ફોર્સ સાથે જોડાયેલા ગુનેગાર અને આતંકવાદી હોવાનો આરોપ લગાવ્યો અને તેની ધરપકડ કરવાની માંગ કરી. નિજ્જર અને તેના સમર્થકોએ આ આરોપોને નકારી કાઢતાં કહ્યું હતું કે તેઓ ખાલિસ્તાન નિર્માણ માટે શાંતિપૂર્ણ માધ્યમોની હિમાયત કરે છે. ૨૦૧૬માં, નિજ્જરને કેનેડાની નો ફ્લાય લિસ્ટમાં મૂકવામાં આવ્યો હતો અને "આતંકવાદી તાલીમ શિબિર" માં તેની સંડોવણીના આરોપોને પગલે તેના અંગત બેંક ખાતાઓ ફ્રીઝ કરવામાં આવ્યા હતા. નિજ્જરે ૨૦૧૯માં પ્રસિદ્ધિ મેળવી, જ્યારે તે બ્રિટિશ કોલંબિયાના સરેમાં ગુરુ નાનક શીખ ગુરુદ્વારાનો નેતા બન્યો અને શીખ અલગતાવાદનો હિમાયતી બન્યો. નિજ્જર શીખ ફોર જસ્ટિસ (એસએફજે) સાથે પણ સંકળાયેલા હતા અને જૂથના ખાલિસ્તાન લોકમત ૨૦૨૦ અભિયાનનું નેતૃત્વ કર્યું હતું.

૧૮ જૂન ૨૦૨૩ના રોજ, બ્રિટિશ કોલંબિયામાં ગુરુદ્વારાના પાર્કિંગમાં નિજ્જરની ગોળી મારીને હત્યા કરવામાં આવી હતી. ૧૮ સપ્ટેમ્બર ૨૦૨૩ના રોજ કેનેડાના વડા પ્રધાન જસ્ટિન ટ્રુડોએ જણાવ્યું હતું કે કેનેડાની ગુપ્તચર એજન્સીઓ ભારત સરકારના એજન્ટો અને નિજ્જરની હત્યા વચ્ચે "સંભવિત જોડાણના વિશ્વસનીય આક્ષેપો કરી રહી છે". હત્યા બાદ કેનેડાએ એક ભારતીય રાજદ્વારીને દેશમાંથી નીકાળ્યો હતો. ભારતના વિદેશ મંત્રાલય હત્યામાં સંડોવણીનો સાફ ઇનકાર કર્યો હતો અને બદલો લેવાના પગલા તરીકે કેનેડાના ટોચના રાજદ્વારીને હાંકી કાઢ્યો હતો.  જો કે આ અરોપને સમર્થન આપતા કોઈ પણ પુરાવા આ સમગ્ર ઘટનાક્રમ દરમિયાન પણ કેનેડા સરકારે આપ્યા નથી.

## સંદર્ભો 
શ્રેણી:૨૦૨૩માં મૃત્યુ
શ્રેણી:૧૯૭૭માં જન્મ
કુર્લા

**કુર્લા** એ ભારતના મુંબઈ શહેરનું પૂર્વમાં આવેલું એક ઉપનગર છે. તે મુંબઈ ઉપનગરીય જિલ્લાના કુર્લા તાલુકાનું મુખ્ય મથક છે. તે મુંબઈ મ્યુનિસિપલ કોર્પોરેશનના ઝોન ૫, વોર્ડ 'એલ' હેઠળ આવે છે. તેનું રેલ્વે સ્ટેશન, જેને ૧૮૯૦ સુધી *કૂર્લા* તરીકે ઓળખવામાં આવતું હતું, તે મુંબઈની મધ્ય અને હાર્બર રેલ્વે લાઇન પર મુંબઈ ઉપનગરીય રેલ્વેનું સૌથી વ્યસ્ત રેલ્વે સ્ટેશનોમાંનું એક છે, જેમ કે લોકમાન્ય તિલક ટર્મિનસ (એલટીટી) બહારના શહેરો માટેની પેસેન્જર/એક્સપ્રેસ ટ્રેનો માટે છે.

## ભૂગોળ 
thumb|શીતલ તળાવ
કુર્લા મીઠી નદીના પૂર્વ કિનારે સાલસેતે ટાપુના દક્ષિણ છેડે આવેલું છે. કુર્લાને મુખ્યત્વે બે ભાગોમાં વહેંચી શકાય છે: કુર્લા (પૂર્વ) અને કુર્લા (પશ્ચિમ), જે મધ્ય રેલ્વે લાઇન દ્વારા અલગ પડે છે. કુર્લા પૂર્વ-દક્ષિણમાં ચુનાભઠ્ઠી, પૂર્વમાં ચેમ્બુર અને ઉત્તરમાં ઘાટકોપર ઉપનગરીય વિસ્તારોથી ઘેરાયેલું છે. કુર્લા પશ્ચિમ તેની ઉત્તરમાં ઘાટકોપર અને અંધેરી પૂર્વના સાકી નાકા વિસ્તાર, પશ્ચિમમાં કાલિના અને બાંદ્રા કુર્લા કોમ્પ્લેક્સ (BKC) અને દક્ષિણમાં માહિમ ખાડીની સામેની બાજુ રહેલા સાયન-ધારાવી વિસ્તારોથી ઘેરાયેલું છે. મીઠી નદી કુર્લાના ઉત્તર-પશ્ચિમ ખૂણામાં સાકીનાકા નજીક પ્રવેશ કરે છે અને છત્રપતિ શિવાજી આંતરરાષ્ટ્રીય હવાઇમથકની સીમાની દિવાલ અને બેલ બજાર વિસ્તારની સાથે દક્ષિણમાં વહે છે અને સી.એસ.ટી. રોડ અને ટેક્સીમેન કોલોની વિસ્તારોમાંથી પસાર થાય છે અને કુર્લાના દક્ષિણ છેડે માહિમ ખાડીમાં વિલિન થાય છે.

શ્રેણી:મુંબઈનાં પરાં
આંતરરાષ્ટ્રીય બાલિકા દિવસ

**આંતરરાષ્ટ્રીય બાલિકા દિવસ** એ સંયુક્ત રાષ્ટ્ર દ્વારા જાહેર કરાયેલો આંતરરાષ્ટ્રીય ઉજવણી દિવસ છે; જેને **બાલિકા દિવસ** અને **આંતરરાષ્ટ્રીય કન્યા બાળ દિવસ** પણ કહેવામાં આવે છે. ૧૧ ઓક્ટોબર, ૨૦૧૨ના રોજ આ દિવસની સૌ પ્રથમ વખત ઉજવણી કરવામાં આવી હતી. આ ઉજવણી છોકરીઓ માટે વધુ તકોને સમર્થન આપે છે અને વિશ્વભરમાં છોકરીઓ દ્વારા સામનો કરવામાં આવતી લૈંગિક અસમાનતા અંગે જાગૃતિ વધારે છે. આ અસમાનતામાં શિક્ષણ, પોષણ, કાનૂની અધિકારો, તબીબી સંભાળ અને ભેદભાવ સામે રક્ષણ, મહિલાઓ સામેની હિંસા અને બળજબરીથી બાળલગ્ન જેવા ક્ષેત્રોનો સમાવેશ થાય છે. આ દિવસની ઉજવણી "વિકાસ નીતિ, ગતિવિધિઓ, ઝુંબેશ અને સંશોધનમાં એક વિશિષ્ટ સમૂહ તરીકે છોકરીઓ અને યુવતીઓના સફળ ઉદભવને પ્રતિબિંબિત કરે છે."

## સંદર્ભ 
શ્રેણી:મહત્વના દિવસો
તુલસીવિવાહ

**તુલસીવિવાહ** કે **તુલસી વિવાહ** () એ પ્રબોધિની એકાદશી તરીકે પણ ઓળખાતી કારતક સુદ અગીયારસના દિવસે ઉજવાતો એક હિંદુ તહેવાર છે. આ દિવસે લક્ષ્મીનાં પ્રતિકરૂપે તુલસી અને વિષ્ણુ/કૃષ્ણ/શાલીગ્રામના વિવાહનો પ્રસંગ ઉજવવામાં આવે છે.

શ્રેણી:તહેવાર
શ્રેણી:દિવાળી
રોલેટ એક્ટ

**રોલેટ એક્ટ** કે **કાળો કાયદો** એ બ્રિટિશ સરકારે ૧૯૧૯માં ભારતની જનતાના માથે થોપેલો એક કાયદો હતો. રોલેટ એક્ટનું અધિકૃત નામ હતું **૧૯૧૯નો અરાજક અને ક્રાંતિકારી અપરાધ અધિનિયમ** ( - ધી એનાર્કિયલ એન્ડ રિવોલ્યુશનરી ક્રાઇમ એક્ટ ઓફ ૧૯૧૯). એ કાયદા હેઠળ કોઈની કોઈની પણ અટક કરી ને તેના પર ખટલો ચલાવ્યા વગર જ તેને કેદ કરવાની સત્તા હતી. આવી અમાનવીય નીતિને જ કારણે તેને **કાળો કાયદો** નામ આપવામાં આવ્યું હતું અને આ નીતિ સામે દેશભરમાં વિરોધ થઈ રહ્યો હતો. સતત ચાલેલા આંદોલનો અને વિરોધના પગલે ૧૯૨૨માં અંગ્રેજ સરકારે આ કાયદો પાછો ખેંચી લીધો હતો. આ કાયદો સિડની રોલેટની અધ્યક્ષતામાં રચાયેલી સમિતિની ભલામણોના આધારે બનાવવામાં આવ્યો હતો.

## સંદર્ભો
શ્રેણી:ભારતનો સ્વાતંત્ર્ય સંગ્રામ
શ્રેણી:બ્રિટિશ રાજ
વાડજની વાવ

**વાડજની વાવ** અમદાવાદ શહેરના જૂના વાડજ વિસ્તારમાં આવેલી ૧૮મી સદીની વાવ છે. આ વાવ ૪૦ મીટર લાંબી છે અને ૬૦ પગથિયાં ધરાવે છે. ૨૦૧૦ના દાયકામાં આ વાવનું અમદાવાદ મ્યુનિસિપલ કોર્પોરેશને સમારકામ કરાવ્યું હતું.

## બાંધકામ 
આ વાવ કોણે બંધાવી તેનો કોઈ ઇતિહાસ ઉપલબ્ધ નથી પરંતુ અંદાજ અનુસાર તેનું બાંધકામ ૧૮મી સદીમાં થયું હતું. આ વાવનું બાંધકામ કાર્યલક્ષી છે અને કોતરણીરહિત છે.

## સંદર્ભો 
શ્રેણી:ગુજરાતની વાવો
શ્રેણી:અમદાવાદ શહેરનાં સ્થાપત્યો
શ્રેણી:અમદાવાદનાં જોવાલાયક સ્થળો
શ્રેણી:અમદાવાદની વાવો
વિશ્વ સ્તનપાન સપ્તાહ

**વિશ્વ સ્તનપાન સપ્તાહ** એક વાર્ષિક ઉજવણી છે જે દર વર્ષે ૧ થી ૭ ઓગસ્ટ દરમિયાન ૧૨૦થી વધુ દેશોમાં યોજાય છે.

સ્તનપાન માટેના વિશ્વ ગઠબંધન વર્લ્ડ એલાયન્સ ફોર બ્રેસ્ટફીડિંગ એક્શન (ડબ્લ્યુએબીએ), વિશ્વ સ્વાસ્થ્ય સંગઠન (ડબ્લ્યુએચઓ) અને યુનિસેફ દ્વારા આયોજિત વિશ્વ સ્તનપાન સપ્તાહનો ઉદ્દેશ જીવનના પ્રથમ છ મહિના માટે માત્ર સ્તનપાનને પ્રોત્સાહન આપવાનો છે, જે ઘણા સ્વાસ્થ્ય લાભો પ્રદાન કરે છે, મહત્વપૂર્ણ પોષક તત્વો પૂરા પાડે છે, ન્યુમોનિયા જેવા જીવલેણ રોગો સામે રક્ષણ આપે છે તથા વૃદ્ધિ અને વિકાસને પ્રોત્સાહન આપે છે.

## ઇતિહાસ 
વિશ્વ સ્તનપાન સપ્તાહની સૌપ્રથમ ઉજવણી ૧૯૯૨માં વર્લ્ડ એલાયન્સ ફોર બ્રેસ્ટફીડિંગ એક્શન (WABA) દ્વારા કરવામાં આવી હતી અને હવે તે યુનિસેફ, વિશ્વ આરોગ્ય સંસ્થા (WHO) જેનો ઉદ્દેશ વૈશ્વિક સ્તનપાન સંસ્કૃતિને પુનઃસ્થાપિત કરવાનો અને દરેક જગ્યાએ સ્તનપાન માટે ટેકો પૂરો પાડવાનો હતો.

વિશ્વ આરોગ્ય સંસ્થા અને *અમેરિકન એકેડેમી ઓફ પેડિયાટ્રિક્સ* માતાઓ તેમજ બાળકો માટે સ્તનપાનના મહત્વ પર ભાર મૂકે છે. બંને સંસ્થાઓ જીવનના પ્રથમ છ મહિના માટે વિશિષ્ટ સ્તનપાનની ભલામણ કરે છે અને પછી ઓછામાં ઓછા એક વર્ષ અને બે વર્ષ કે તેથી વધુ સમય સુધી સ્તનપાન પૂરક બનાવે છે. વિશ્વ સ્તનપાન સપ્તાહ એ સ્તનપાનના રક્ષણ અને સમર્થન માટે ઓગસ્ટ ૧૯૯૦માં વિશ્વ આરોગ્ય સંસ્થા (WHO) અને યુનિસેફ (UNICEF) દ્વારા કરવામાં આવેલી *નિર્દોષ ઘોષણા*ની યાદ અપાવે છે.

## સંદર્ભ 
## બાહ્ય કડીઓ 
* 

શ્રેણી:મહત્વના દિવસો
હામપર વાવ

**હામપર વાવ** સુરેન્દ્રનગર જિલ્લાના ધ્રાંગધ્રા તાલુકાના હામપર ગામમાં આવેલી પાંચ કૂટવાળી એક ઐતિહાસિક વાવ અને રાજ્ય સંરક્ષિત સ્મારક છે.

## ઈતિહાસ 
ધ્રાંગધ્રા નગરની નજીક આવેલું હોવાથી હામપુર ગામ ઐતિહાસિક રીતે ધ્રાંગધ્રાના ઝાલા રાજપૂતોના શાસન હેઠળ હોવું જોઈએ. વાવ પર કોઈ શિલાલેખ કે શિલ્પકૃતિઓ ન હોવાથી, તેનો સમયગાળો તેની વાસ્તુશૈલી, બાંધકામની પદ્ધતિ અને સુશોભન શૈલી પરથી અનુમાનિત કરવામાં આવ્યો છે. પ્રવેશદ્વાર મંડપની રચના અને પુર્ણઘટ અલંકરણને ધ્યાનમાં લેતાં, હામપર વાવને ૧૬મી થી ૧૭મી સદીની માનવામાં આવે છે. આ સમયગાળો ધ્રાંગધ્રાની નાગા બાવા વાવ (લગભગ ૧૫૨૫)ના સમયગાળા સાથે સુસંગત છે.

## સ્થાપત્ય 
### મુખ્ય માળખું 
વાવની રચના ઉત્તર-દક્ષિણ દિશામાં થયેલી છે. પ્રવેશદ્વાર દક્ષિણ દિશામાં અને કૂવો ઉત્તર દિશામાં છે. પગથિયાંવાળા માર્ગની શરૂઆત ઊંચા ઓટલાથી થાય છે, જેના ત્રણ બાજુએ પગથિયાં છે અને ચોથી બાજુ વાવની પરસાળ તરફ જાય છે. આ ઓટલા ઉપર પ્રવેશદ્વાર મંડપ છે જેના પર અર્ધ-ગોળાકાર ગુંબજ છે. મંડપને બાર સ્તંભના ટેકા છે જે પૈકી આઠ અષ્ટકોણકાર નકશો બનાવે છે જેના પર મંડપનો ગુંબજ છે.

### પરસાળ 
પરસાળ પાંચ કૂટ અને ચાર મધ્યવર્તી બંધારણથી વહેંચાયેલ છે. ચોથા કૂટ અને ત્રીજા મધ્યવર્તી બંધારણની આસપાસનો ભાગ ક્ષતિગ્રસ્ત છે. વાવ ચોમાસા દરમિયાન પ્રથમ માળ સુધી પાણીથી ભરાય છે. છેલ્લા પાંચમા ફૂટની પૂર્વ દિશામાં એક સર્પિલાકાર સીડી છે જે નીચે માળે લઈ જાય છે. કૂટમાં આવેલા સ્તંભો ભદ્રક પ્રકારના (ચોરસ અને ઊભા ખાંચાવાળા) છે જ્યારે પ્રવેશદ્વાર મંડપના સ્તંભો મિશ્રક પ્રકારના (ઘણા આડાં વિભાગો અને ઊભા ખાંચાવાળા) છે. સ્તંભ ઉપર જઈએ તેમ સાંકડો થતો જાય છે અને તેના મથાળે વર્તુળાકાર ભરણી છે. પ્રથમ કૂટમાં આવેલ ગોખલાઓમાં પૂર્ણઘટનું અલંકરણ છે, જેમાં એક પૂર્ણ ખીલેલું કમળ સાંકળ વડે નાના કળશ સાથે જોડેલું હોય. દાદા હરિર વાવની જેમ પ્રવેશદ્વાર મંડપના સ્તંભોને જોડતા છેક ઉપરના આડાં પથ્થરો પરના આડા પટ્ટામાં નાના ચોરસની શ્રેણીમાં ભૌમિતિક ફૂલો કોતરેલા છે.

### જળ વ્યવસ્થા 
અહીં પાણી ખેંચવાની, વહન કરવાની અને સંગ્રહ કરવાની વ્યવસ્થા અકબંધ છે. કૂવાના પશ્ચિમ છેડે પાણીનો સંગ્રહ કરવા માટે નહેર જોડાયેલી છે. આ નહેરમાં જેમાંથી પાણી પડે તે મુખ પૌરાણિક હાથીના આકારમાં છે.

## સંદર્ભો 
શ્રેણી:ગુજરાતની વાવો
શ્રેણી:સુરેન્દ્રનગરની વાવો
શ્રેણી:નંદા વાવ
વિકીયા વાવ

**વિકીયા વાવ** બરડા ડુંગરની તળેટીમાં ઘુમલી પાસે આવેલી એક ઐતિહાસિક વાવ છે. આ વાવ જેઠવા રાજપૂત રાજા ખેતોજીએ પોતાના પિતા વિક્રમાદિત્યના માનમાં અંદાજે ૧૧મી સદીમાં બાંધી હોવાનું મનાય છે. આ વાવનું નામ પાછળથી અપભ્રંશ થતા વિકીયા વાવ બન્યું. આ વાવ અત્યારે રાજ્ય સંરક્ષિત સ્મારક છે.

## ઈતિહાસ 
આ વાવનું બાંધકામ જેઠવા રાજપૂત રાજા ખેતોજી, જેઓ જેઠવા વંશના ૧૧૯મા વંશજ હતા, દ્વારા પોતાના પિતા વિક્રમાદિત્યના માનમાં અંદાજે ૧૧મી સદીમાં કરાવ્યું હતું. ઘુમલી જેઠવા વંશની રાજધાની હતી. વિક્રમાદિત્ય ગુજરાતના સોલંકી રાજવી સિદ્ધરાજ જયસિંહ અને જૂનાગઢના રાજવી રા' નવઘણના સમકાલિન હોવાનો અંદાજ છે.

## સ્થાપત્ય 
આ વાવ ૧ પ્રવેશ અને ૩ કૂટ સાથેની *નંદા* પ્રકારની વાવ છે. વાવ પૂર્વ-પશ્ચિમ દિશામાં પથરાયેલી છે; જેમાં પૂર્વ તરફ પ્રવેશ છે અને પશ્ચિમ તરફ કૂવો છે. પ્રવેશથી લઈને કૂવાની દિવાલ સુધી આ વાવની લંબાઈ ૬૫.૭ મીટર છે. પ્રવેશવા માટેની પગથિયાવાળી પરસાળ ૪.૫૦ મીટર પહોળી અને ૬૦ મીટર લાંબી છે. વિકીયા વાવના બાંધકામની શૈલી ઘણી રીતે નવલખા મંદિર, ઘુમલીને મળતી આવે છે.

### માળખાકીય વિશેષતા 
#### કૂટ 
વાવમાં કુલ ત્રણ કૂટ છે: પ્રથમ કૂટ બે માળનો છે, મધ્યનો કૂટ ચાર માળનો, છેલ્લો કૂટ જમીનની અંદર પાંચ માળ સુધી ઊંડો છે. દરેક કૂટના મધ્ય ભાગમાં ચાર સ્તંભો અને છેડે ચાર ભીંતસ્તંભો છે. દરેક માળે સીડીઓ એકબીજાની સામે ગોઠવાયેલી છે.

#### સ્તંભ અને શિલ્પો 
પ્રવેશદ્વારના કૂટ પરના સ્તંભો મિશ્રિત પ્રકારના છે અને તેના વર્તુળાકાર ભાગ પર પશુમુખની હારમાળા કોતરાયેલી છે. બ્રેકેટ્સ પર વિવિધ પ્રકારની આકૃતિઓ કોતરેલી છે: ફૂલ ચાટતો હરણ, બચ્ચાને ધવડાવતું શ્વાન, વળેલી સૂંઢવાળું હાથીનું માથું, ઘૂંટણિયે પડેલો ગેંડો, પ્રેમમાં મગ્ન બે હંસ, શણગારેલા પેટવાળો રીંછ, દર્શકો તરફ નગ્ન નિતંબ બતાવતો વાંદરો, કાન ફફડાવતા માણસનું માથું, ફૂલ ખાતો હાથી.

## આ પણ જુઓ 
* ગુજરાતમાં વાવનો ઇતિહાસ
* રાણકી વાવ

## સંદર્ભો 
શ્રેણી:ગુજરાતની વાવો
શ્રેણી:નંદા વાવ
ખેરાળી વાવ

**ખેરાળી વાવ** અથવા **રાજબાઈની વાવ** ગુજરાતના સુરેન્દ્રનગર જિલ્લાના વઢવાણ તાલુકાના ખેરાળી ગામમાં આવેલી વાવ છે.

આ વાવની અંદરના સંસ્કૃત ભાષા અને દેવનાગરી લિપિમાં લખાયેલ શિલાલેખ મુજબ તેનું બાંધકામ સન ૧૪૬૩માં થયું હતું. લોકવાયકા પ્રમાણે પરમાર રાજા જગદેવના મંત્રી લખધીર સિંહે પોતાની પત્નીની યાદમાં આ વાવ બનાવી હતી. શિલાલેખ મુજબ તેનું નામ વેજલદેવી હતું. 

વાવના પ્રથમ કૂટના ગવાક્ષમાં માત્રી માતા અને ચામુંડા માતાની પ્રતિમા છે. વાવ સાત માળ ધરાવે છે. તેમાં ૧૦૮ પગથિયાં છે અને તે ૧૧૦ ફૂટ ઉંડી છે.

## સંદર્ભ 
શ્રેણી:ગુજરાતની વાવો
શ્રેણી:સુરેન્દ્રનગરની વાવો
આશાપુરી વાવ

**આશાપુરી વાવ** અમદાવાદના બાપુનગર વિસ્તારમાં આવેલી અને આશાપુરા માતાને સમર્પિત વાવ છે. લોકવાયકા મુજબ, આશાપુરી વાવ કદાચ આશાભીલે સોળમી સદીમાં બંધાવી હશે. બીજા માળના સ્તંભ પર મળેલ શિલાલેખ પરથી અમુક વિદ્વાનોના મતાનુસાર આ વાવનું બાંધકામ સન ૧૫૨૦માં થયું હશે. વાવ અત્યારે ઉપયોગમાં નથી પણ મંદિર તરીકે કામમાં લેવાય છે.

## આ પણ જુઓ 
* અડાલજની વાવ
* દાદા હરિર વાવ
* માતા ભવાનીની વાવ, અમદાવાદના અસારવા વિસ્તારમાં આવેલી વાવ
* વાડજની વાવ, અમદાવાદના વાડજ વિસ્તારમાં આવેલી વાવ
* અમૃતવર્ષિણી વાવ, અમદાવાદના પાંચ કુવા વિસ્તારમાં આવેલી વાવ

## સંદર્ભો 
શ્રેણી:ગુજરાતની વાવો
શ્રેણી:અમદાવાદની વાવો
શ્રેણી:નંદા વાવ
નાગા બાવા વાવ

**નાગા બાવા વાવ** સુરેન્દ્રનગર જિલ્લાના ધ્રાંગધ્રા નગરની ઈશાન દિશામાં પાટડી ગામ તરફ જવાના રસ્તે આવેલી છે. આ નામ બાજુમાં આવેલી નાગા બાવાની સમાધિ પરથી પડેલું છે પણ આ બાવાનો વાવના બાંધકામ સાથે કોઈ સંબંધ નથી.

## ઈતિહાસ 
વાવની અંદર પશ્ચિમ દિશામાં શિવજીની એક દેરી છે જેમાં જૂની ગુજરાતી અને દેવનગરી લિપીમાં એક શિલાલેખ છે, જે મુજબ વાવનું બાંધકામ સન ૧૫૦૩ કે ૧૫૨૫માં થયું હતું.

## સ્થાપત્ય 
વાવનું બાંધકામ ઉત્તર-દક્ષિણ દિશામાં થયેલું છે, ઉત્તર દિશામાં પ્રવેશવાનો દ્વાર છે અને દક્ષિણ દિશામાં કૂવો છે. વાવનું બાંધકામ પથ્થરના બ્લોકને ફીટ કરી ચૂના વડે થયેલું છે. 

વાવમાં કુલ ત્રણ કૂટો છે અને બે વચ્ચે સહાય કરતાં સ્તંભો છે. પગથિયાવાળી પરસાળ ખૂબ જ નાની છે અને તેથી બે કૂટો વચ્ચેનું અંતર પણ ઓછું છે.

## સંદર્ભો 
શ્રેણી:ગુજરાતની વાવો
શ્રેણી:સુરેન્દ્રનગરની વાવો
વણારશી વાવ

**વણારશી વાવ** એ ભારતના ગુજરાત રાજ્યના ભાવનગર જિલ્લાના ઘોઘા તાલુકાના વાવડી ગામ પાસે આવેલ એક વાવ છે. ૧૯૦૨માં બંધાયેલ આ વાવનો ૨૦૧૯માં જીર્ણોદ્ધાર કરવામાં આવ્યો હતો.

## ઈતિહાસ 
વાવમાં નીચેનો શિલાલેખ છેઃ

૨૦૧૮માં ભાવનગર-વેરાવળ ધોરીમાર્ગના નિર્માણ માટે તેને પૂરી દેવાની દરખાસ્ત કરવામાં આવી હતી. દોઢ વર્ષ સુધી ગામલોકોના વિરોધને પગલે તેને બચાવી લેવામાં આવી અને તેના પર એક પુલ બાંધી રસ્તો બનાવવામાં આવ્યો. જીર્ણોદ્ધાર બાદ ૧૯ મે ૨૦૧૯ રવિવારના રોજ ભાવનગર રાજ્યના રાજવી વિજયરાજસિંહ ગોહિલ દ્વારા તેનું લોકાર્પણ કરવામાં આવ્યું હતું.

## સ્થાપત્ય
વાવ પૂર્વ-પશ્ચિમ દિશામાં બાંધવામાં આવી છે: પ્રવેશદ્વાર પશ્ચિમમાં છે જ્યારે કૂવો પૂર્વમાં છે.
તેમાં કોતરણીઓ અને કમાનો છે.

## દૃશ્યો 

ચિત્ર:Vanaarashi_Stepwell_-4.jpg|અંદરથી વાવ
ચિત્ર:Vanaarashi_Stepwell_-2.jpg|વાવ શરૂઆતના પગથીયેથી
ચિત્ર:Vanaarashi_Stepwell_-3.jpg|કમાનો

## સંદર્ભો 
શ્રેણી:ભાવનગર જિલ્લો
શ્રેણી:ગુજરાતની વાવો
શ્રેણી:Coordinates on Wikidata
શ્રેણી:Infobox mapframe without OSM relation ID on Wikidata
શ્રેણી:નંદા વાવ
મોતીલાલ ઓસવાલ

**મોતીલાલ ઓસવાલ** એક ભારતીય ઉદ્યોગપતિ છે. તેઓ મોતીલાલ ઓસ્વાલ ફાઇનાન્શિયલ સર્વિસિસ લિમિટેડના સહ-સ્થાપક, ચેરમેન અને મેનેજિંગ ડિરેક્ટર છે, જેની સ્થાપના તેમણે વર્ષ ૧૯૮૭માં રામદેવ અગ્રવાલ સાથે મળી ને કરી હતી.

## પ્રારંભિક જીવન
મોતીલાલનો જન્મ ભારત-પાકિસ્તાન સરહદ નજીક આવેલા રાજસ્થાનના બાડમેર જિલ્લાના પાદરુ ગામમાં એક જૈન પરિવારમાં થયો હતો. તેમના પિતા અનાજના વેપારી હતા અને ઘણો સારો વેપાર કરતા હતા. જો કે, કૌટુંબિક વેપારમાં જોડાવાને બદલે, મોતીલાલે ઔપચારિક શિક્ષણ લેવાનું નક્કી કર્યું. સીએનો અભ્યાસ કરવા મુંબઈ જતા પહેલા તેમણે ફાલનાની એસપીયુ જૈન કોલેજમાંથી અભ્યાસ કર્યો હતો. ૧૯૮૭માં મુંબઈના રાજસ્થાન વિદ્યાર્થી ગૃહ છાત્રાલયમાં તેમના રોકાણ દરમિયાન તેઓ તેમના મિત્ર રામદેવ અગ્રવાલને મળ્યા જેમની સાથે તેમણે પાછળથી મોતીલાલ ઓસવાલ ફાઈનાન્સિયલ સર્વિસીસની સ્થાપના કરી.

## કારકિર્દી
થોડા સમય માટે ખાનગી ઓડિટ ફર્મ સાથે કામ કર્યા પછી, ઓસવાલ અને અગ્રવાલે પોતાની એકાઉન્ટિંગ ફર્મ શરૂ કરી. બાદમાં તેઓએ બીએસઈમાં સબ-બ્રોકર્સ તરીકે જોડાવાનું નક્કી કર્યું. તે સમય દરમિયાન એક્સચેન્જમાં ગુજરાતી વેપારીઓનું વર્ચસ્વ હતું. જો કે, બંને ફ્લોર પર એક બ્રોકરને મળ્યા જેણે તેમને બીએસઈમાં સબ-બ્રોકરની જગ્યા આપી. તેઓને મોતીલાલ ઓસ્વાલ નામનો બેજ આપવામાં આવ્યો હતો, જે પાછળથી 1989માં તેઓએ સ્થાપેલી કંપનીનું નામ બની ગયું હતું. સમય જતાં, બંને મિત્રોએ તેમની કંપનીમાં તેમની જવાબદારીઓનું સીમાંકન કર્યું. જ્યારે અગ્રવાલે તેમની 40-સભ્યોની સંશોધન ટીમ સાથે નાણાંકીય બાબતોની તપાસ કરી, ત્યારે ઓસ્વાલે ગ્રાહક સપોર્ટ, HR, કામગીરી અને ફ્રેન્ચાઈઝી નેટવર્ક સાથે વિસ્તરણનો હવાલો સંભાળ્યો.
* ઝી બિઝનેસ દ્વારા ઈન્ડિયન કેપિટલ માર્કેટ્સ એવોર્ડ માટે વિશેષ યોગદાન પુરસ્કાર.
* ફ્રેન્ચાઇઝીંગ વર્લ્ડ મેગેઝિન દ્વારા ફ્રેન્ચાઇઝીંગમાં શ્રેષ્ઠતા માટે હોલ ઓફ ફેમ.
* રોટરી ક્લબ દ્વારા અર્થશાસ્ત્રના ચેમ્પિયન.થી સન્માનવામાં આવ્યા છે.

ઓસ્વાલ વિવિધ સામાજિક સંસ્થાઓ સાથે સંકળાયેલા છે. તેઓ જૈન ઈન્ટરનેશનલ ટ્રેડ ઓર્ગેનાઈઝેશન (JITO)ના પ્રમુખ અને રાજસ્થાન વિદ્યાર્થી ગૃહના "અગ્રવાલ-ઓસવાલ છાત્રાવાસ"ના ટ્રસ્ટી છે.

તેમણે 'ધ એસન્સ ઓફ બિઝનેસ એન્ડ મેનેજમેન્ટ' અને 'ધ એસન્સ ઓફ લાઈફ' પર અવતરણના બે પુસ્તકો લખ્યા છે.

## સંદર્ભો
શ્રેણી:ઉદ્યોગપતિ
શ્રેણી: જીવિત લોકો
ગંગા વાવ

**ગંગા વાવ** ગુજરાતના સુરેન્દ્રનગર જિલ્લાના વઢવાણ નગરમાં આવેલી રાજ્ય સંરક્ષિત વાવ છે. આ વાવમાંથી મળેલ શિલાલેખ મુજબ બાંધકામ વિક્રમ સંવત ૧૨૨૫ (સન ૧૧૬૯)માં થયું હતું. 

## સ્થાપત્ય 
આ વાવ વઢવાણ શહેરની પૂર્વ બાજુએ દિવાલની બહાર તરફ આવેલી છે અને તેને અડકીને જ એક મંદિર આવેલું છે. માધા વાવની સરખામણીમાં આ વાવનું બાંધકામ સાદું અને કોતરણીરહિત છે. ગંગા વાવમાં ત્રણ કૂટો આવેલાં છે; દરેક કૂટની ઉપર પિરામીડ આકારનું શિખર છે જે ગુંબજાકારના શિખરથી ભિન્ન છે. પરંતુ માધા અને રતાલા વાવની જેમ આ શિખર સંપૂર્ણ મંડપને ઢાંકતું નથી.

વાવ પૂર્વ-પશ્ચિમ દિશામાં આવેલી છે; એટલે કે પૂર્વ તરફ પ્રવેશવાનો માર્ગ અને પશ્ચિમ તરફ કૂવો આવેલો છે. 

## સંદર્ભો 
શ્રેણી:ગુજરાતની વાવો
શ્રેણી:સુરેન્દ્રનગરની વાવો
અંકોલ માતાની વાવ

**અંકોલ માતાની વાવ**, કે પછી **દાવડની વાવ**, સાબરકાંઠા જિલ્લાના ઇડર તાલુકામાં દાવડ ગામે આવેલી સોલંકી કાળની વાવ છે. 

## ઈતિહાસ 
આ વાવમાં કોઈ શિલાલેખ મળેલ નથી, તથા તેને કોણે બંધાવી તે વિશે પણ વિદ્વાનો એકમત નથી. પણ પાછળથી લખાયેલ *દાવડ પુરાણ* મુજબ અગિયારમી સદીમાં અંકો નામના વેપારીએ આ વાવ બંધાવી હતી. આ સામ્યતા રાજસેનકા, વેદિકા, આસનપટ્ટ અને કક્ષાસનમાં જોવા મળે છે. સુશોભિત ભાતમાં ઘટપલ્લવનો સ્તંભ સૌથી વધારે સામ્યતા ધરાવે છે.

## સ્થાપત્ય 
વાવ ગામની પૂર્વ તરફ બહારની બાજુએ આવેલી છે. આ વાવ ઉત્તર-દક્ષિણ દિશામાં બંધાયેલી છે એટલે કે ઉત્તર દિશામાં પ્રવેશવાનો માર્ગ અને દક્ષિણ દિશામાં કૂવો. વાવમાં ત્રણ કૂટ છે જેમાં ક્રમશઃ એક, બે અને ત્રણ માળ આવેલાં છે; છેલ્લો માળ કૂવા સાથે સંકળાયેલો છે. વાવની લંબાઈ પગથિયાંથી શરૂ કરીને પરસાળના અંત સુધી ૩૦ મીટરની છે જ્યારે પહોળાઈ માળના સપ્રમાણમાં વધતી જાય છે. 

વાવમાં વિહત માતાની, જેઓ ભેંસને મારે છે, મૂર્તિ આવેલી છે. આ મૂર્તિ મહિષાસુર મર્દિનીની હોવાનું જણાય છે તથા તેને અંકોલ માતા નામ અપાયું છે. આ મૂર્તિની સાથે શિલાલેખ મળ્યો છે જેમાં ૧૨૪૯ની સાલનો ઉલ્લેખ છે તથા 'દાવડ' નામ લખેલું છે. વાવમાં અન્યત્ર માતાની મૂર્તિ આવેલી છે અને જેમાં તેઓ નૃત્ય કરતાં, ઢોલ વગાડતાં અને ઉભાં દર્શાવ્યા છે.

વાવની અંદર કામશાસ્ત્રનાં શિલ્પો, કિર્તીમુખ તથા ફૂલડાંની ભાત જોવા મળે છે. દૈનિક જીવનના દૃશ્યોનાં શિલ્પો જેવાં કે બેઠેલ દંપત્તીને પાણી પાતી મહિલા, મૈથુન, અને પશુઓ સાથે લૈંગિક ક્રિયા કરતી મહિલાઓ પણ અહીં આવેલ છે.

## સંદર્ભો 
શ્રેણી:ગુજરાતની વાવો